ועדת הפנים והגנת הסביבה, כנסת 25, פרוטוקול מספר 134, 2023-11-06 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  על סדר-היום הסרת חסמים וקידום הבנייה בתקופת החירום ברשויות המקומיות ובמשרדי הממשלה

יעקב אשר:       בדרך כלל החסמים שם, נכון?      

אלדד ניצן: זה גם חסם

יעקב אשר: זה ההמשך של ישיבת המעקב

יעקב אשר:  בהתחלה היה אמור להיות דיון הבוקר, לגבי אחד הדברים שלדעתי ייתן את הדחיפה הגדולה לזה שהבנייה תימשך ולא תיעצר – בנושא העובדים

אלדד ניצן: אדוני, אני רק רוצה להעיר שזה תקוע כרגע

יעקב אשר: רגע, אבל למה אתה חושב שאני לא יודע? לא תצליח להפתיע אותי

אלדד ניצן: בכלל לא

אלדד ניצן:  אין סיכוי

אלדד ניצן:  אתה מקצועי מאוד

יעקב אשר: לא, לא מקצועי

יעקב אשר:  אני משתדל להיות בסדר וללמוד את החומר

יעקב אשר:       לא סתם דחיתי את הישיבה הזאת, שהיא גם ישיבת מעקב

יעקב אשר:  יש התקדמות גדולה בעניין הזה, לא רוצה כרגע לדבר עליה

יעקב אשר:  אתה יודע שיש התקדמות גדולה

יעקב אשר:  משרד השיכון הגיש הצעה

יעקב אשר:  יש דיונים שמתנהלים

יעקב אשר:  אני בכוונה דחיתי את זה ליום רביעי

יעקב אשר:  אני מקווה שביום רביעי נהיה יותר חכמים ויותר שמחים לגבי העניין הזה

יעקב אשר:  עד כאן

יעקב אשר:  אני לא אוסיף יותר בעניין, לטובת העניין

יעקב אשר:       יש מספר דברים שקורים

יעקב אשר:  אנחנו והצוות המשפטי שלנו יושבים עם מינהל התכנון

יעקב אשר:  יש הרבה מאוד רעיונות לשיפורים של רגולציה והתאמה למצב של היום

יעקב אשר:  לא רק בהיבט של ממ"דים

יעקב אשר:  גם בהיבט של ממ"דים כמובן, שהוא הדחוף ביותר, אבל גם בהיבט של המשך תהליך הבנייה, כדי שלא תהיה עצירה בעניין הזה – א', לא בגלל המלחמה

יעקב אשר:  ב', גם לא בהיבט של דחיית הבחירות, בגלל לחץ של בחירות, שמזה דאגנו בישיבה הקודמת, כי בתקופת הבחירות תמיד יוצאים כל מיני מכתבים שמזהירים את הרשויות המקומיות שלא לעסוק בדברים שהם בניגוד עניינים כאלה ואחרים או לחץ של בחירות ודברים כאלו

יעקב אשר:  ניהלנו ישיבה ארוכה מאוד בעניין הזה עם מינהל התכנון

יעקב אשר:  יצאה הנחיה מאוד מפורטת, עם קריאת כיוון שאומרת להמשיך ולעבוד בכל מה שקשור לתכנון ובנייה, בנושאים שהם פחות חשובים אבל שיכול להיות בהם לחץ

יעקב אשר:       אם אפשר, תעבירו את הנייר הזה גם לחבר הכנסת נאור שירי

יעקב אשר:  אני ממליץ ליידע גם את חברי הכנסת לגבי הפירות שיוצאים מהדיונים הקשים שיש לנו פה לפעמים

יעקב אשר:  אני רוצה להודות למינהל התכנון ולמשרד המשפטים על כך שהם היו קשובים, כדי שייצא דבר ברור

יעקב אשר:  ראשי הרשויות ומהנדסי הערים, ברגע שכותבים להם על ריסון ואיפוק ותקופת הבחירות, כולם מפחדים, כולם עם ראש קטן

יעקב אשר:  עכשיו, יש דברים שאין בינם לבין אי-הגינות שום דבר

יעקב אשר:  הפוך

יעקב אשר:  לפעמים דווקא יש תוכניות קטנות, ששם יכול להיות ניגוד עניינים עם לחץ כזה או אחר

יעקב אשר:  ביקשנו לאפשר ויצא מסמך מאוד מפורט ומאוד ברור, בשונה ממסמכים קודמים שהוכנו

יעקב אשר:       אני שוב קורא מכאן לכל הרשויות המקומיות: תקדמו בנייה

יעקב אשר:  תתקדמו, אל תעצרו בנייה

יעקב אשר:  אתה יודע משהו חדש לגבי אותם מקומות שסגרו אתרי בנייה?      

נאור שירי: פתחו

יעקב אשר: כולם פתחו, נכון?      

חוה אתי עטייה: 	 היה ברמת גן

יעקב אשר: היה רמת גן, בת ים

מאיר ברלין: עדיין ישנן בעיות, בעיקר בנושא של השמירה - -      

יעקב אשר: אז אני דיברתי - - -     

מאיר ברלין: - - והנושא הזה עדיין לא פתור

יעקב אשר: כן, אני יודע

מיטל להבי: 	 בפרט ליד מוסדות החינוך

מאיר ברלין: לא, לא

יעקב אשר: שנייה, חברים

יעקב אשר:  תנו לי, אני אעזור

יעקב אשר:  הישיבה תהיה היום קצת יותר קלילה מבחינת האפשרות להפריע לי

יעקב אשר:  אבל אל תעשו את זה יותר מדי, כי אז אנחנו נאבד את זה

נאור שירי: יופי, אני אוכל לדבר היום

יעקב אשר: לא אתה

יעקב אשר:  דיברתי אליהם, נאור

יעקב אשר:  אתה עושה את זה בכל מקרה

יעקב אשר:      אני מבין שיש היום חובה שיהיה שומר

יעקב אשר:  עלויות השמירה היום הן גבוהות מאוד

יעקב אשר:  קשה להשיג שומרים, הרבה אנשים במילואים

יעקב אשר:  אני כבר לא זוכר עם מי דיברתי, אולי עם מינהל התכנון, לנסות להגיע למצב שבו בכל אתר יעשו איזושהי סיירת שתפקידה יהיה לעבור ממקום למקום, או שידאגו שבכל אתר אחד מאנשי המקצוע יהיה חמוש ולאו דווקא לחייב שתהיה שמירה

יעקב אשר:  יש היום הרבה אנשים חמושים בנשק אישי

יעקב אשר:      אני אומר את זה בדחילו ורחימו, כי צריך גם להיות בטוחים שלא יקרו לנו חלילה דברים

יעקב אשר:  אבל אין סיבה היום, לכאורה – בטח לא כשמדובר על אזרחי מדינת ישראל – לחשוש, לפחות איך שאני רואה את זה

יעקב אשר:  אם הייתה סיבה כזאת, אז גם להרבה מתקנים אחרים של המדינה הם לא היו נכנסים

יעקב אשר:  לכן זה לא נראה לי סביר

יעקב אשר:  האם מישהו ממשרדי הממשלה יודע להגיד לי האם השמירה מחויבת כרגע?     

ניצן פלדמן: זה תלוי ברשות המקומית

יורי גמרמן: לפי הפשרה שהושגה – זה מחויב

נאור שירי: הרי עתרו נגד העיריות

רות שורץ חנוך: לפי פסק הדין השמירה היא מחויבת

ניצן פלדמן: זאת פשרה רק עם שלוש רשויות

נעמי אברהם: כן, ואני חושבת שלא מדובר בשומר חמוש

ניצן פלדמן: נכון, זה לאו דווקא שומר חמוש

ניצן פלדמן:  זאת יכולה להיות איזושהי שמירה

יעקב אשר: מה זה איזושהי שמירה? אבל אם יש שם איזשהו מפקח או מישהו?      

נאור שירי: המאבטח לא חייב להיות חמוש היום, גם בגני הילדים

רעות בינג: נכון

יעקב אשר: אבל אם זה מאבטח לא חמוש, מה הוא יכול?     

נאור שירי: גם בגני הילדים יש לך את זה היום, בלי קשר, בשגרה

יעקב אשר: התאחדות הקבלנים, אתם רואים את זה כרגע עדיין כחסם?      

מאיר ברלין: כן, ברשויות

יעקב אשר: מה ההצעה שלכם?     

מאיר ברלין: הנושא הזה עדיין חסם – גם בכפר סבא, גם ברעננה, גם בהוד השרון, כתוצאה מן העובדה שיש קביעה חד משמעית של הפיקוח העירוני להציב שם שומר חמוש

מאיר ברלין:  למרות שהצגנו את פסק הדין, שניתן אומנם לגבי רשויות מסוימות אחרות, דהיינו ראשון לציון, רמת גן, גבעתיים - - -     

יעקב אשר: בת ים

מאיר ברלין: גם בת ים, אם אינני טועה

מאיר ברלין:  הדבר הזה עדיין לא עובד

מאיר ברלין:  ההנחיה שלך היא בהחלט מעניינת ויכולה לטפל בחסם הזה

יעקב אשר: זאת לא הנחיה, זאת הצעה

מאיר ברלין: הצעה

מאיר ברלין:  אם תהפוך אותה גם להנחיה - -      

יעקב אשר: בדיוק את זה אני רוצה לבדוק

מאיר ברלין: -  - כתובה וחד-משמעית, ייתכן שהדבר הזה ישנה את פני המציאות

יעקב אשר: מי צריך לשנות את זה? ההחלטה של מי צריכה להיות? חבר'ה, תעזרו לי

מאיר ברלין: כלפי הפיקוח העירוני

נאור שירי: זאת לא החלטה של ועדת הפנים

יעקב אשר: לא

יעקב אשר:  לכן אני שואל: איזה משרד ממשלתי? משרד הפנים? הקב"ט הראשי?      

מיכל בירן: כל עוד אין נהלים - - -      

נאור שירי: תקשיבי שנייה

נאור שירי:  יעקב, אנחנו פעם רביעית עוסקים בזה

נאור שירי:  יש תשומות - - -      

יעקב אשר: מי מהשלטון המקומי כאן?      

נאור שירי: אני

מיכל בירן: מיכל מאיר, מהנדסת בת ים

לאה קריכלי: גם עיריית ראשון, בזום

נאור שירי: תקשיבו שנייה

נאור שירי:  אנחנו דיברנו על זה

נאור שירי:  יש תשומות מסוימות שעולות מהפעלת אתר בנייה: ביטחון, בטיחות, מרחב מוגן

נאור שירי:  הם צריכים לענות לזה, זה הכול

ניצן פלדמן: הבעיה היא שאין כוח אדם

נאור שירי: זאת בעיה משותפת לכולם

יעקב אשר: לא, אבל כרגע זאת הנחיה חדשה

יעקב אשר:  התוספת של - - -      

נאור שירי: נכון, אלה הנחיות של פיקוד העורף

יעקב אשר: אז זאת השאלה

יעקב אשר:  האם אלה הנחיות של פיקוד העורף או - - -         

מיכל בירן: לא, ההנחיות לגבי השמירה הן כתוצאה מאותו פסק דין או הפשרה שניתנה

מיכל בירן:  המדרג הוא שקודם כל יהיה מאבטח חמוש

מיכל בירן:  אם אין מאבטח חמוש, יש אפשרות שהעיר תספק אבטחה

מיכל בירן:  אנחנו רואים שמתוך מעל 50 אתרים שנפתחו במרב האתרים יש פתרון

מיכל בירן:  בחלקם עדיין אין פתרון – העיר מנסה לייצר לזה פתרון

מיכל בירן:       אבל צריך להגיד שגם הערים צריכות סיוע בעניין הזה

מיכל בירן:  בסופו של דבר אנחנו האחראים, אמרה פה מיטל מקודם

מיכל בירן:  בסביבה של גני ילדים, בסביבה של בתי ספר, יש חיכוך מוגבר בערים שבהן הבנייה היא במרקם מאוד צפוף

מיכל בירן:  צריך לוודא שלא רק אומרים לערים לפתוח ויהיה בסדר, אלא שנותנים להן את הכוח הנדרש

יעקב אשר: מירה סלומון איתנו בזום

יעקב אשר:  מירה, איך אפשר לנסות להגיע לאיזושהי הבנה בעניין הזה, כדי שזה לא יהפוך לחסם?      

משה סולומון: שלום, צוהריים טובים לוועדה

משה סולומון:  כפי שאמרה מהנדסת העיר בת ים, בית המשפט עמד על הקשיים שיש בעניין הזה

משה סולומון:  הוא מצא את המתווה ואת ההמלצות שאנחנו העברנו כמאוזנים ונכונים

משה סולומון:  כפי שאמרה מהנדסת העיר בת ים, כאשר יש קושי, כאשר הרשות המקומית – שהיא סוברנית להחליט – דורשת ועומדת על-כך שהמאבטח צריך להיות חמוש, היא גם יכולה לספק בעצמה את המאבטח

משה סולומון:       כך נקבע מפורשות בפסק הדין שאומנם הוא אינו הלכה פסוקה – זה לא פסק דין של בית המשפט העליון אלא של בית המשפט המחוזי בשבתו כבית משפט לעניינים מינהליים – אבל מדובר בבית משפט מחוזי במחוז תל אביב שיש תחתיו ריכוז גדול מאוד של אוכלוסייה, ולכן יש משמעות מאוד רצינית ואמיתית לפסק הדין הזה

משה סולומון:       הוא שוב חוזר על מה שאמרנו כל הזמן: לרשויות מקומיות יש את הסמכות לוודא שהמרחב הציבורי ושהציבור – שלומם לא נפגע, ושההחלטות הן בתחום הסבירות, בתחום המידתיות, בתחום ההקשר

משה סולומון:  אי-אפשר לצפות מהרשות המקומית שתקבע באופן חד חד ערכי שהיא סוגרת את כל אתרי הבנייה - - -     

יעקב אשר: קיבלתי ניתוח משפטי מצוין

יעקב אשר:  השאלה מה קורה בפועל

יעקב אשר:  האם יש הבנה ותיאום בין הרשויות המקומיות לבין המבצעים בעניין הזה? זה תלוי גם בגודל הפרויקט, גם בהיקף הפרויקט

יעקב אשר:  ברור שאלה פרויקטים מאוד גדולים, אז בוודאי שאפשר שיהיה שומר אחד

יעקב אשר:  אבל יכול להיות שבפרויקטים יותר קטנים אפשר לעשות אחרת

יעקב אשר:  אגב, גם בגני הילדים

יעקב אשר:  כראש העיר לשעבר אני זוכר שהיינו עושים - -      

משה סולומון: אבטחה מדלגת

יעקב אשר: - - אבטחה מדלגת כזו או אחרת

יעקב אשר:  ושוב, זה היה כשעבדו כאן עובדים פלסטינים

יעקב אשר:  כרגע אין עובדים פלסטינים בארץ

משה סולומון:  ובכל זאת לא היינו בעת מלחמה, אדוני

יעקב אשר: מירה, את זה אני יודע

יעקב אשר:  השאלה היא האם אפשר להגיע לאיזשהן הבנות יותר ספציפיות או שהבעיה היא לא כל-כך גדולה?     

נאור שירי: היא קטנה

יעקב אשר:  כי לפי העמדה של הנציג - - -     

נאור שירי: שיביא נתונים

משה סולומון: אנחנו הופתענו מהעמדה שהציג כאן נציג של התאחדות הקבלנים

משה סולומון:  משעה שהתקבל פסק הדין – ואנחנו כמובן גם הפצנו אותו, ושבנו והפצנו גם את ההסכמות שהיו לנו עם התאחדות הקבלנים על המתווה – אנחנו לא יודעים על בעיה ועל קושי שהם ברמה של חסם

משה סולומון:       יכול להיות שיש בעיה נקודתית

משה סולומון:  כדאי וראוי היה שיפנה אלינו ושנסייע, ולא להתייחס לזה כאל חסם כללי רוחבי

משה סולומון:  אנחנו הופתענו מהעמדה הזו שהוצגה כאן הרגע

יעקב אשר: אוקיי

יעקב אשר:  אני מבקש מהתאחדות בוני הארץ: תבדקו את עצמכם עוד פעם

יעקב אשר:  אולי אלה מקומות ספציפיים, כמה ערים מאוד ספציפיות

יעקב אשר:  במיוחד אם אלה ערים חלשות, שלא יודעות להביא איזשהו סיור או משהו כזה

יעקב אשר:  זה יכול לקרות

יעקב אשר:  אני הייתי שמח לקבל מכם רשימה ספציפית, וביחד עם מרכז השלטון המקומי, ואולי גם עם משרד הפנים, לפתור את הבעיות הללו אד הוק

יעקב אשר:       אבל אם זה חסם שהוא ממש חוצה ערים, אני אשמח לדעת על זה יותר כדי שלא נבהיל את עצמנו לחינם

מאיר ברלין: מהתגובות שאני וניצן מקבלים ישירות מהקבלנים, אנחנו רואים שזה קורה בהוד השרון, בכפר סבא, ברעננה, מעט ברמת השרון – נקודתי

מאיר ברלין:  ברמת גן זה עדיין קורה למרות פסק הדין

יעקב אשר: אבל ערים מהסוג הזה לא יודעות לתת תשובה באמצעות הפיקוח שלהן?     

מאיר ברלין: מסתבר שלא

יעקב אשר: ערים אלה לא מקבלות מענקי איזון

נאור שירי: שים לב, זה לא עניין של מענה

יעקב אשר: אלא?      

נאור שירי: האוכלוסיות האלה, באזור הזה, הן יותר - - -     

מאיר ברלין: רגישות?     

נאור שירי: כן

נאור שירי:  וחוץ מזה, אני אומר - - -     

יעקב אשר: הוא צודק, והוא לא צריך לפרט

נאור שירי: אין מה לפרט

נאור שירי:  זה היתממות לחשוב אחרת

נאור שירי:  מאיר, תביא את הנתונים

נאור שירי:  מבירור שלי בשתי הרשויות שציינת פה, נאמר לי שיש אולי בעיה בשניים-שלושה אתרים

נאור שירי:  אין באזור השרון שני אתרי בנייה פעילים

נאור שירי:  תביא את הנתונים ואתה תראה שזה לא כצעקתה וגם את זה אפשר לפתור

יעקב אשר: אני מבקש שתעשו איזושהי בדיקה, תנו לי כיוון

יעקב אשר:  כי אנחנו יכולים להסתער על הדבר הזה ויתברר שאנחנו סתם מוציאים אנרגיות

יעקב אשר:  תנו כיוונים למקומות שהם באמת בעייתיים, גם מבחינת היקף הבעיה

יעקב אשר:  יכול להיות שברמת גן יש 100 אתרי בנייה

יעקב אשר:  95 עובדים ועם חמישה יש בעיות

יעקב אשר:  בסדר, אבל זה סיפור אחר

יעקב אשר:       תנסו לתת לנו את הכיוון הזה, כדי שנדע לטפל בזה יותר ספציפית

יעקב אשר:  כרגע אני לא רואה משהו שאני יכול או צריך לטפל בו בחקיקה

יעקב אשר:  אני גם לא בטוח שהחסם כרגע הוא כל-כך גדול

יעקב אשר:  אבל לא נתעלם ממנו, נטפל בו גם בהמשך

מאיר ברלין: הרעיון שלך לגבי נושא נשק שהוא מעובדי האתר יכול להיות פתרון מעניין

יעקב אשר: מירה, אני הייתי מציע שתנסו להציע לאותם ראשי הרשויות, בתיאום עם הקבלנים, שאחד מהעובדים שנמצאים באתר בכל מקרה – מהנדס, מפקח, לא יודע מי - -       

מאיר ברלין: מנהל עבודה

יעקב אשר: - - או מנהל עבודה

יעקב אשר:  היום כנראה שאין כמעט אנשים שאין להם נשק אישי

יעקב אשר:  יכול להיות שזה יהיה תחליף למאבטח, פר אקסלנס

מיטל להבי: אנחנו עוקבים בעיתונות אחרי הקמת כיתות כוננות, ורואים שיש הרבה אנשים שרוצים להתגייס ולעזור בשמירה

מיטל להבי:  אולי צריך לנתב את זה לדברים פרקטיים

יעקב אשר: לא, כיתות כוננות זה משהו אחר

נאור שירי: המתנדבים האלה, אנשי כיתות הכוננות, הם קמים בבוקר ויוצאים לעבודה היום יומית שלהם

נאור שירי:  הם לא יהיו עכשיו - - -     

יעקב אשר: הם לא מובטלים

מיטל להבי: אז הם לא שומרים בבוקר? רק בערב?      

נאור שירי: בערב אתר בנייה לא פועל

נאור שירי:  אני רק אומר לגבי הרעיון, שהוא יכול להיות רעיון נכון

נאור שירי:  הם נמצאים היום עם נשק באתר, אבל יש משמעות האם זאת העבודה שלהם

יעקב אשר: אז הוא ימונה על ידי הקבלן או היזם

יעקב אשר:  הם יגידו לו: תשמע, יש לך נשק אישי

יעקב אשר:  אתה תהיה אחראי על הביטחון

יעקב אשר:       עוד פעם: תקשיבו, אני לא חושב שהבעיה היא כל כך גדולה, מעבר לפחד של האנשים

יעקב אשר:  אנחנו חיים בפחד יתר היום, כולנו, כל אחד

יעקב אשר:  אחד יותר, אחד פחות

יעקב אשר:  זה כמו שאם אתה יודע שיש לך בבניין שכן עם נשק, אז אתה יותר רגוע מאשר מישהו שלא יודע את זה

יעקב אשר:       באתר הזה יהיה מישהו עם נשק

יעקב אשר:  יכוונו אותו לשים עין גם על העניין הזה, ובא לציון גואל

ניצן פלדמן:  אדוני, בעניין הזה יש חקיקה שממתינה כבר המון זמן, של עב"טים – עוזרי בטיחות – זה גם יכול להיות מענה

ניצן פלדמן:  להבנתי היא תקועה וממתינה לדיונים

ניצן פלדמן:  נראה לי שנציג אותה בפניך בהמשך ובמסודר, כי זאת ההזדמנות לקדם אותה

יעקב אשר: 	מה התיקון הזה אומר?     

ניצן פלדמן:  עוזרי בטיחות

ניצן פלדמן:  זאת חקיקה שנועדה לקצר הליכים ולסייע

יעקב אשר: זה עבר במליאה במושב הקודם

ניצן פלדמן: זה עוד לא אושר

יעקב אשר: מה הפירוש? זה בקריאה ראשונה? 

ניצן פלדמן: כן

יעקב אשר:  חבל

ניצן פלדמן: זה יכול להיות פתרון מעולה

יעקב אשר: זאת הצעת חוק ממשלתית או פרטית?      

ניצן פלדמן: ממשלתית

יעקב אשר: 	רעות?     

רעות בינג: אני לא מכירה את זה

יעקב אשר: אני מכיר את זה, דחפתי את זה מכיוון אחר

יעקב אשר:  השר בן צור קידם את זה, אני ביקשתי ממנו בסוף המושב האחרון

ניצן פלדמן: זה עוד לא אושר, לצערי הרב

נאור שירי: היא מדברת על הממשלה הקודמת

יעקב אשר: לא

יעקב אשר:  לגבי עוזרי בטיחות היה דיון במליאה אחת לפני האחרונה או באחרונה שהייתה

יעקב אשר:  אני זוכר שהיה

יעקב אשר:  זאת לא הצעת חוק שלנו

יעקב אשר:  אני חושב שהיא גם לא צריכה לבוא אלינו, כי היא קשורה לעבודה ורווחה

רעות בינג: גם אני חושבת

רעות בינג:  זה נשמע לי קשור לעבודה ורווחה

יותם דביר: יותם מהקבינט, מייצג את בוני הארץ

יותם דביר:  זו הצעת חוק ממשלתית שעברה בקריאה ראשונה ביוני הקודם

יותם דביר:  כרגע היא חונה בוועדת העבודה והרווחה

יותם דביר:  ההצעה מדברת על תהליך מזורז, לעשות קורס

יותם דביר:  המדינה מייצרת קורס

רעות בינג: זה היבט בטיחותי

יעקב אשר: זה היבט בטיחותי אומנם - - -     

נאור שירי: זה לא ביטחוני

יעקב אשר: זה לא ביטחוני, נכון

יעקב אשר:  אבל אנחנו מדברים עכשיו על האצה של הבנייה

יעקב אשר:  אני חושב שזה דבר שצריך לדבר עליו עם הוועדה

יעקב אשר:  רעות, אני מבקש שתזכירי לי

ניצן פלדמן: זה משהו שהוא בקונצנזוס

יעקב אשר: א', הוא בקונצנזוס

יעקב אשר:  ב', היום אנחנו דנים רק בדברים שממש קשורים למצב החירום

יעקב אשר:  אבל אני חושב שזה עוד חלק

ניצן פלדמן: כן, בטח, זה יספק מענה איפה שצריך את המאבטח

נאור שירי: זה לא יספק לזה מענה

ניצן פלדמן: בחלק מהאתרים זה יספק

יעקב אשר: אתה צודק, זה לא יספק את המענה לבעיה שיש עכשיו

יעקב אשר:  הם העלו עוד נושא

יעקב אשר:  אבל זה נותן מענה לדברים אחרים

יעקב אשר:      נמצא איתנו בזום רז קינסטליך, ראש העיר ראשון לציון

יעקב אשר:  שלום, אדוני

יעקב אשר:  הוא לא נמצא

יעקב אשר:  נעלה אותו אחר כך

יעקב אשר:  שמישהו ייצור איתו קשר בלשכה

יעקב אשר:  ברגע שהוא יהיה, ניתן לו לדבר

יעקב אשר:       כמו שאמרתי בהתחלה, יש כרגע הרבה שיח בין הצוות המשפטי שלנו לבין משרדי הממשלה ומינהל התכנון, על הרבה מאוד נושאים שאנחנו רוצים לקדם בימים הקרובים

יעקב אשר:      אני אזכיר כמה דברים שעלו בישיבה הקודמת

יעקב אשר:  יכול להיות שחלק מהם כבר מטופלים

יעקב אשר:  תנו לנו עדכון איפה זה עומד

יעקב אשר:  תיקון תמ"א 40/א/1 – הרחבת האפשרות, איפה זה עומד?     

שירה ברנד: הועבר להערות והשגות הציבור בוועדות המחוזיות

רות שורץ חנוך: ב-16 בנובמבר יהיה דיון במועצה

יעקב אשר: אוקיי

יעקב אשר:  יש הערות שאתם מטמיעים שם?      

רות שורץ חנוך: אנחנו נבחן את ההערות, ולנת"ע והמועצה יחליטו

יעקב אשר: אוקיי

יעקב אשר:  שימוש בצווים מכוח סעיף 266ה לחוק התכנון והבנייה, לצורך ביצוע מיגונים דחופים לבתי חולים, תשתיות ועוד

רות שורץ חנוך: אושר

שירה ברנד: פורסם הצו לגבי מתקני אגירת חשמל

יעקב אשר: אני עושה צ'ק ליסט, ואחר כך נעלה דברים נוספים

יעקב אשר:  הצורך בזירוז אישורים וטפסי 4 ברשויות המקומיות

יעקב אשר:  יש לגבי זה עבודה שמתנהלת?      

תדמור עציון: יצאה הנחיה בהקשר הזה

תדמור עציון:  הפנינו לתקנות ולסמכות לפטור מחלק מהתנאים, בכפוף להפקדת ערבויות

תדמור עציון:  ביקשנו מהשלטון המקומי לעשות שימוש בסמכות שנתונה לו מכוח התקנות האלה כדי לזרז

יעקב אשר: מדובר על אישור אכלוס או תעודת גמר

יעקב אשר:  בתקופה שאני הייתי ראש עיר – זה היה כנראה מזמן – היו שני מסמכים

שירה ברנד: היום זה אותו מסמך

יעקב אשר: היום זה כבר אותו דבר

יעקב אשר:  אני רואה פה בעייתיות, ואני אשמח לשמוע מכם בעניין הזה

יעקב אשר:  היום אנחנו בדיון פתוח ורגוע יותר

יעקב אשר:  לא רגוע, אבל פתוח

יעקב אשר:  המושג של תעודת גמר הוא בעייתי

יעקב אשר:  למה? כי תעודת גמר בעצם באה ואומרת: גמרת את הכול, גם אם נעשו כל מיני הקלות וגם אם זה טיפה פחות אסתטי, העיקר שההיתרים ירוצו

יעקב אשר:  ולא סתם ירוצו

יעקב אשר:  א', בגלל משבר הדיור שחשוב לכולנו

יעקב אשר:  ב', זה מכניס הרבה מאוד אנשים לבתים עם ממ"דים

יעקב אשר:       השאלה אם אפשר היה, אולי, לתקופה הזאת – הרי זו תהיה הוראת שעה – לעשות הבחנה בין אכלוס לבין גמר

יעקב אשר:  אני לא רוצה שהיזם ינצל את המלחמה, יקבל תעודת גמר, יבואו אליו בעוד חצי שנה והוא עדיין לא גמר את הגינה הציבורית שהתחייב לגביה או לא גמר את החניות או לא גמר את היציאה לכביש

יעקב אשר:  הוא יגיד: יש לי תעודת גמר

שירה ברנד: הפרוצדורה הזאת קיימת

שירה ברנד:  היא אוחדה לטופס אחד במסגרת התייעלות ורידוד הרגולציה

יעקב אשר: זה לימים רגילים

יעקב אשר:  השאלה - - -      

שירה ברנד: לא, אבל זאת גם ההנחיה שתדמור דיברה עליה

יעקב אשר: מישהו מוכן לפרט לי את ההנחיה?     

נאור שירי: הבעיה היא לא בהנחיה

תדמור עציון: המקור של ההנחיה הוא בתקנה

נאור שירי: את ההנחיה קל להוציא

יעקב אשר: בוא נשמע עכשיו מה ההנחיה, איפה הבעיות שבה

תדמור עציון: ההנחיה מביאה לתשומת הלב את התקנות שכבר קיימות

תדמור עציון:  תקנה 99 לתקנות הרישוי מאפשרת לרשות הרישוי, אחרי שהמהנדס מאשר שזה אפשרי, לפטור מלבצע את כל התנאים שנדרשו בהיתר כדי לקבל את תעודת האכלוס

יעקב אשר: מחלק מהתנאים

תדמור עציון: מהתנאים שהם לא יורדים לשורש – בטיחות הבניין, יציבות שלו וכדומה

יעקב אשר: נדמה לי שזה למעט פיקוד העורף, למעט כיבוי אש

תדמור עציון: נכון

יורי גמרמן: וחברת החשמל

יעקב אשר: למעט חברת החשמל – זו תקיעה

שירה ברנד: זה לא למעט

שירה ברנד:  חברת החשמל מחברת, אז אי-אפשר בלעדיה

יורי גמרמן: לגבי חברת החשמל, לפחות בכל הקשור למכרזים של המדינה ולפרויקטים שהמדינה שיווקה, כל הבניינים שמגיעים לכדי סיום מקבלים עכשיו טופס 4

יורי גמרמן:  כשיש נכונות של הקבלנים להשתתף במאמץ הממשלתי להביא את הדירות להשכרה, אנחנו מתעדפים את החיבורים האלו

יעקב אשר: יש שיתוף פעולה מול חברת החשמל?      

יורי גמרמן: זה עובד מאוד יפה

יורי גמרמן:  אנחנו התחלנו מפיילוט

יעקב אשר: אבל זה עדיין לא פותר לי את הבעיה

חנוך דב מילביצקי: אדוני היושב-ראש, אפשר משהו?      

יעקב אשר: אני רוצה לשמוע אותך, חיים

יעקב אשר:  אבל קודם חבר הכנסת מלביצקי

חנוך דב מילביצקי: השאלה שלי היא כזאת

חנוך דב מילביצקי:  יעקב, אתה בא מהשלטון המקומי וגם אנחנו

חנוך דב מילביצקי:  השלטון המקומי הוא אומנם יעיל, אבל עד גבול מסוים

חנוך דב מילביצקי:  במקום לחכות שרשויות הרישוי המקומיות יהיו אקטיביות – מה שמעצם היותן הוא יותר בעייתי ומורכב – למה לא לקחת פרויקטורים של המדינה?      אתה יודע, ענף הבנייה עומד היום

חנוך דב מילביצקי:  יש מהנדסים, אפשר לקחת אותם, לתת להם מכסות, לחלק אותם לפי ערים ואזורים

חנוך דב מילביצקי:  לקחת את החבר'ה של חברת החשמל

חנוך דב מילביצקי:  עם כל הכבוד, אנחנו מכירים את זה שחברת החשמל עובדת לפי לוח הזמנים משלה

חנוך דב מילביצקי:  צריך להסביר לה שעכשיו אי-אפשר לעבוד לפי לוח הזמנים משלה

חנוך דב מילביצקי:       צריך לתכלל את זה באיזשהו אירוע שהוא יותר ממוקד

חנוך דב מילביצקי:  כי אני חושש

חנוך דב מילביצקי:  לא בגלל שהאנשים לא רוצים, אלא בכל זאת, זה לא התפקיד שלהם

יעקב אשר: 	 אתה נוגע פה במשהו

יעקב אשר:  יש חשיבה בעניין הזה

יעקב אשר:  אני לא רוצה כרגע לפרט יותר

יעקב אשר:  יש גם מושג שנקרא רישוי עצמי

יעקב אשר:  אנחנו כרגע בדיונים כדי לראות האם להקדים אותו, לקדם אותו

יעקב אשר:  בודקים האם השוק כבר מספיק מוכן לדבר כזה, האם יש מספיק אדריכלים שיכולים לעשות את זה

יעקב אשר:  אנחנו שוקלים את העניין הזה ונמצאים בדיונים פנימיים בעניין הזה

יעקב אשר:  הרישוי העצמי זה בדיוק מה שאתה אומר

יעקב אשר:  לא המדינה היא זו שממנה, אלא היזם לוקח מישהו מתוך הרשימה שהמדינה אישרה

חנוך דב מילביצקי: כן, אבל הרישוי העצמי הוא מהרגע שיוצא תיק בניין

חנוך דב מילביצקי:  אנחנו מדברים פה על משהו אחר

חנוך דב מילביצקי:  אם אני מבין נכון, המטרה שלנו היא להשמיש את הדירות כמה שיותר מהר

יעקב אשר: זה על אותו עיקרון

יעקב אשר:  ההצעה שלך היא לקחת איזה גוף ממשלתי, שיידע לשים את האנשים האלה

יעקב אשר:  אבל אין גוף כזה

יעקב אשר:  אין אנשים כאלה

יעקב אשר:  אף אחד לא יכול לעשות את זה

יעקב אשר:  פה צריך רצון ושיתוף פעולה

חנוך דב מילביצקי: מרכז השלטון המקומי יכול

יעקב אשר: כן

יעקב אשר:  וההקלות שאנחנו צריכים לתת בעניין הזה

יעקב אשר:  לאפשר לרשות הרישוי לוותר על חלק מהתנאים כשהיא יודעת שיש לה ערבויות מספיקות ונכונות

יעקב אשר:       בואו נשמע את זה מהצד שלהם, ונראה איך לשכלל את זה יותר

יעקב אשר:  בבקשה

נאור שירי: יש כאן נציג מתקומה?     

יעקב אשר: אמור להיות

יעקב אשר:  אולי בזום

יעקב אשר:  תכף נגיע לזה, אני עוד לא שם

נאור שירי: דווקא זה לא רק לגבי האזורים האלה

חיים ילין: בשעה הזאת, כשהציבור מאוים, אנחנו רואים שבסך הכול מי שעובדת ביעילות ובמהירות זאת החברה האזרחית, בואו נודה על האמת

חיים ילין:  החברה האזרחית מתגייסת לתמוך ביחידות הצבא, לתמוך ביישובים של המפונים, לתמוך בבתי החולים, לתמוך בכל דבר

חיים ילין:       עכשיו אני רוצה ליישם את זה על אכלוס הדירות

חיים ילין:  תראו, למעשה האחריות האמיתית היא תמיד של בעל ההיתר, האדריכל והקונסטרוקטור מטעמו

חיים ילין:  גם כאשר רשות הרישוי או הוועדה המקומית או מהנדס העיר חותמים, האחריות היא תמיד נשארת עלינו

חיים ילין:  לכן גם ברישוי העצמי קיבלתם את זה, בואו נקרא לילד בשמו: תהיו אחראים וזהו

חיים ילין:       בשעה הקשה הזו, כשצריך מהירות וצריך יעילות – בואו, תנו לנו

חיים ילין:  אנחנו בעלי ההיתר, אנחנו עם האחריות

חיים ילין:  אנחנו נצהיר בהודעה על סיום העבודות

חיים ילין:  נכון, אולי תהיה עוד גינה לפתח

חיים ילין:  אבל תהיה גישה נוחה לבניין, יהיו ממ"דים עם אישור של פיקוד העורף

חיים ילין:  אנחנו נצהיר שסיימנו את העבודות ונשאיר ערבות לסיום של כל מיני תנאים שעוד לא מולאו

חיים ילין:  זה יאפשר אכלוס

שירה ברנד: זאת בדיוק ההנחיה

יעקב אשר: אבל ההנחיה הזאת קיימת, השאלה מה החסמים שלה

יעקב אשר:  חברת החשמל היא חסם אחד

חיים ילין: לא, אפשר לאכלס עם חשמל זמני, עם אישור של מהנדס חשמל שתכנן את הבניין

חיים ילין:  מהנדס החשמל שלנו מתכנן את הבניין ברשות של חברת החשמל, אז אותו מהנדס חשמל יכול לחתום ולעשות פיקוח

יעקב אשר: זה החשמל הזמני של הבנייה?     

חיים ילין: כן

יורי גמרמן: חשמלאי שליווה את הפרויקט

חיים ילין: אז א', אפשר על חשמל זמני

חיים ילין:  ב', בשעה הקשה הזו אפשר לאכלס גם עם הגנרטורים שאנחנו נספק

חיים ילין:  גם את זה אנחנו יודעים לעשות

חיים ילין:  אני חושב שככה אפשר לאכלס מיידית 40,000 דירות

יעקב אשר: חוץ מחברת החשמל, מה הפער?      

שירה ברנד: ההנחיה אומרת שרשות הרישוי תיתן את האישור ותסתפק באותה רשימה שהרגע דיברו עליה

שירה ברנד:  הם מבקשים שזה יהיה ללא רשות הרישוי

ניצן פלדמן: הפער הוא שהיא רשאית

ניצן פלדמן:  היא לא חייבת

חיים ילין: היא לא חייבת, זאת הבעיה

חיים ילין:  אם היא לא חייבת, היא בדרך כלל לא עושה את זה

מיכל בירן: יש גם סיבות למה היא לא עושה

שירה ברנד: מישהו ביקש ולא קיבל?      

קריאות: יש הרבה, בוודאי

מיכל בירן: 		 מהנדסי הערים מאוד הופתעו מההנחיה, מכיוון שהם מכירים אותה היטב ופועלים ככה כל הזמן

מיכל בירן:  אנחנו יודעים להבדיל, למרות כל השיח שקיים כל הזמן, שכביכול הרשויות המקומיות הן עיקר הבעיה בעולם

מיכל בירן:  בסופו של יום מהנדסי הערים יודעים להפריד בין עיקר וטפל, בין מה שנחשב לתנאי סף לבין מה שיכול להיות בערבויות

מיכל בירן:       צריך לשים את הדיירים עצמם לפני הכול

מיכל בירן:  שימו לב, אתם אומרים למהנדס עיר לתת תעודת גמר

מיכל בירן:  אבל אנחנו מקבלים היום בקשות שאין בהן כלום ושום דבר – לא פיקוד העורף, לא כיבוי אש, לא חשמל, לא יציבות, לא תנועה

יעקב אשר: זה לא נושא הדיון

יעקב אשר:  צריך לדחות את זה, זה ברור

מיכל בירן: צריך לומר שבסופו של דבר הרשות המקומית היא בעיקר מגנה על הדיירים

מיכל בירן:  זה נכון שליזם יש רצון לסיים עכשיו

מיכל בירן:  אבל ברגע שהוא יקבל את תעודת הגמר ויקבל מהדיירים את מה שהם אמורים להעביר לו על פי החוזה באותו שלב, עם כל הכבוד, אולי עדיף לו יהיה לשלם את הערבויות שנותרו כקנס ואז זה לעולם לא יתממש

חיים ילין: אדוני, אני לא מבין את ההגנה הזאת

חיים ילין:  הדייר גר בדירה בלי ממ"ד

חיים ילין:  הוא רוצה להיכנס לדירה החדשה שלו עם ממ"ד ולא נותנים לו להיכנס

יעקב אשר: אתה צודק, אבל גם היא צודקת

יעקב אשר:  כשהיא אמרה לגבי ההגנה אני רציתי להגיד שגם זאת הגנה, בטח בתקופה כזאת

יעקב אשר:  אנחנו מדברים עכשיו על תקופה כזאת, אני לא רוצה להפוך את זה למשהו אחר

יעקב אשר:  זה נכון שהרשויות ומהנדסי הערים בדרך כלל יודעים להבדיל בין עיקר וטפל

יעקב אשר:  לא תמיד

יעקב אשר:  לפעמים יש שיגעונות של מהנדס עיר כזה או אחר שרוצה לראות כבר את העץ שהוא בדיוק ביקש ושיהיה בפינה השמאלית

יעקב אשר:  בימים כתיקונם אני יודע לחיות עם זה

יעקב אשר:  אבל היום אני חושב שצריך לחשוב

יעקב אשר:       את מעלה נקודה שממנה התחלתי את הדיון, כששאלתי מה היה אפשר לעשות

יעקב אשר:  ברגע שזאת תעודת גמר, אז היזם גובה מהדיירים

יעקב אשר:  זה האינסנטיב שלו

יעקב אשר:  זה נורא נחמד ואין לי בעיה עם זה

יעקב אשר:  אבל מצד שני אני לא יודע עד כמה הערבויות לביצוע של שאר הדברים שהם פחות דחופים, הן מספיק חזקות

יעקב אשר:  זאת השאלה, ואני חוזר עליה עוד פעם

יעקב אשר:       אולי התשובה לא תהיה עכשיו

יעקב אשר:  אבל לקראת הדיונים בימים הקרובים בנושאים האלה אולי כדאי לחשוב על איזושהי הגדרה נוספת, על משהו שהוא לא תעודת גמר

יעקב אשר:  אולי תעודת אכלוס זמנית או תעודת אכלוס על תנאי או משהו כזה, עם ערבויות יותר ברורות, שאולי יכולות לתת מענה

חנוך דב מילביצקי: אדוני היושב-ראש, למה לא טופס 4?     

מיכל בירן:  החוק לא מאפשר

מיכל בירן:  בעבר זה היה

יעקב אשר: היום מוציאים בטופס 4 אכלוס

מיכל בירן: היום זה התחלת עבודות וגמר

מיכל בירן:  זהו

מיכל בירן:  דרך אגב, חברת החשמל לא מקבלת את זה

מיכל בירן:  היא מבקשת מאיתנו איזה מסמך זמני בין לבין

חנוך דב מילביצקי: אז זה מה שצריך לעשו

חנוך דב מילביצקי:   להחזיר את הטופס 4 בהוראת שעה

מיכל בירן: זה שינוי בחוק

יעקב אשר: מדברים פה על זה שאולי צריך להחזיר את כוחו של טופס 4, שהיה פעם, ולהפריד אותו כרגע מתעודת הגמר

שירה ברנד: אבל זה עדיין עם ערבויות

שירה ברנד:  זאת אותה פרוצדורה

יעקב אשר: אבל את מחזיקה בתעודת הגמר

יעקב אשר:  לתעודת הגמר יש משמעות גם בחוזים מול הדיירים

יורי גמרמן: זאת הבעיה

יעקב אשר: זאת בעיה או יתרון?     

יורי גמרמן: אני אסביר

יורי גמרמן:  ברגע שהדירה נמסרת, הדייר מחויב לשלם את התשלום האחרון

יורי גמרמן:  החשש שמעלים פה הוא שהקבלן לא ישלים את הבניין בסופו של דבר

יורי גמרמן:  אגב, יכול להיות שהפתרון הוא ליצור איזשהו עיכבון בחוזים של הדיירים

חנוך דב מילביצקי: 10%

יורי גמרמן: לדוגמה

קריאות: - - -     

יורי גמרמן: לא להרוג את התוכי, סליחה על הביטוי, אבל - - -      

יעקב אשר: אנחנו לא הולכים לפתוח את החוזים של הדיירים

יורי גמרמן: לא, זה דרך חוק המכר

יורי גמרמן:  אני לא מדבר על חוזים

ענבר וייס: אני אדריכלית

ענבר וייס:  אני סמנכ"לית תכנון בחברת אפריקה ישראל מגורים

ענבר וייס:  עד לפני חודשיים הייתי אדריכלית העיר בית שמש

ענבר וייס:  אכלוס מהיר זה משהו שהייתי צריכה להתמודד איתו

יעקב אשר: שם באמת היו בעיות פיתוח קשות

ענבר וייס: רציתי להציע הצעה, בתור מישהי שנמצאת היום בצד השני והייתה בכובע הקודם שלה ממש עד לפני חודשיים

ענבר וייס:  אחד החסמים המשמעותיים לתת תעודת גמר הוא כיבוי אש

ענבר וייס:  נאמר פה נכון שמהנדסי הערים מפחדים לקחת על עצמם את האחריות לאכלס בלי אישור של כיבוי אש

יעקב אשר: נכון

ענבר וייס: לגבי כיבוי אש התקנות מחייבות היום חובת היוועצות בלבד

ענבר וייס:  למהנדס עיר יש את הסמכות לחכות לחוות הדעת, וגם לא לקבל אותה

ענבר וייס:  אבל אין מהנדס עיר שפוי בדעתו שיחתום על תעודת גמר בלי שיש לו את האישור הסופי של כיבוי אש

יעקב אשר: נכון

ענבר וייס: כדאי שהוועדה הנכבדה או מינהל התכנון יחשבו על פתרון ביניים

ענבר וייס:  יזמים רבים היו באים אליי, כמהנדסת עיר, ואומרים לי: אנחנו נביא יועץ שמקובל על כיבוי אש, יועץ שייקח עליו את האחריות, שיגיד לנו

ענבר וייס:  אני המון פעמים לא יכולתי לאכלס פרויקטים שלמים בבית שמש, כי הייתה שרפה במטה יהודה וכל הצוותים של כיבוי אש היו עסוקים באירוע הזה

ענבר וייס:  לא היה להם זמן לבוא לביקורת שנייה ולביקורת שלישית

ענבר וייס:       אני לא הסכמתי לקחת על עצמי את האחריות הזאת, ובצדק

ענבר וייס:  אומר היזם: האחריות היא עליי

ענבר וייס:  אבל זה לא מדויק

יעקב אשר: זה רישוי עצמי בכיבוי?     

ענבר וייס: לא

ענבר וייס:  אני מציעה שיהיה מאגר של אנשי מקצוע שמקובלים על רשות הכבאות

ענבר וייס:  אני זוכרת שבזמנו מינהל התכנון הציע את זה לרשות הכבאות והיא סירבה

ענבר וייס:  היו דיונים רבים עם המשרד לביטחון פנים לגבי הדבר הזה

ענבר וייס:  בתור מהנדסת עיר אני באופן אישי הייתי מתקשרת, בגלל הלחץ, לברוך יונה ממחוז ירושלים ואומרת לו: ברוך, תגיד לי אם אני יכולה לחתום, כי רועדת לי היד

ענבר וייס:       אם מישהו היה עוזר למהנדסי הערים ומגבה אותם בדבר הזה, ומייצר איזשהו חיץ, זה היה פותר את הדבר הזה

ענבר וייס:  זה דבר אחד

חיים ילין: רישוי עצמי

יעקב אשר: אמרנו שצריך ליצור איתם קשר

יעקב אשר:  אולי הם יכולים לייצר רשימה של מהנדסי כיבוי מוסמכים שמקובלים עליהם

יעקב אשר:  יועצי כיבוי

ענבר וייס: יועצים

ענבר וייס:  פשוט יועצים רלוונטיים

יעקב אשר: זה לגבי הכיבוי

יעקב אשר:  מה לגבי שאר הדברים?     

ענבר וייס: אני אוסיף עוד דבר

ענבר וייס:  אפשר לקבוע שתעודת הגמר או תעודת האכלוס יהיו לפרק זמן מסוים, והן יהיו בטלות אחרי 90 ימים

ענבר וייס:  צריך לומר שזה בעיקר מכסתח משפטית את מהנדסי הערים

ענבר וייס:  בפועל אין לזה משמעות

גלעד ארדן: מה המשמעות של פרק הזמן הזה? יוציאו את הדיירים?     

ענבר וייס: המשמעות היא שאני הופכת את היזם ואת הקבלן למישהו שפועל בצורה לא חוקית

ענבר וייס:  יש לזה משמעות

ענבר וייס:  ואז יש לי כלי נגדו, מעבר לערבות, ואני יכולה - - -      

חיים ילין: אנחנו לא ניכנס להיות פושעים

יעקב אשר: לא, רגע

ענבר וייס: לא, אבל אני רוצה לספר סיטואציה

ענבר וייס:  היו באים אליי היזמים ואומרים לי: ענבר, תני לנו עכשיו את תעודת הגמר

ענבר וייס:  זה ייקח לנו עוד ארבעה שבועות מול חברת החשמל עד שהיא תחבר אותנו

ענבר וייס:  נכון?      

חיים ילין: תנו את זה לשנה, כדי להשלים

ענבר וייס: תני לי את הזמן הזה

ענבר וייס:  תני לי את הטופס, ובינתיים אני רץ עם זה לחברת החשמל

ענבר וייס:  הזמן דופק

ענבר וייס:  אני מבטיח לך שאני לא מאכלס

חיים ילין: 90 ימים זה לא מספיק

חיים ילין:  שנה זה בסדר, תוך שנה אנחנו מבטיחים להשלים

יורי גמרמן: אבל מה קורה עם הדייר?      

חיים ילין: הדייר בינתיים גר בדירה ממוגנת

יורי גמרמן: - - - טופס 4, כדי שתוכל לחבר לחשמל

ענבר וייס: כדי שתוכל לחבר לחשמל ושתוכל לעבוד מול הרשויות, אפילו אם אתה לא תאכלס

ענבר וייס:  הם היו אומרים לי: ענבר, אני אתן לך ערבות שאני לא מאכלס

ענבר וייס:  רק תני לי, כדי שאני אוכל להניע את גלגלי הבירוקרטיה

ענבר וייס:  ואני פחדתי פחד מוות לעשות את זה, אני אומרת לך

חיים ילין: אז אנחנו אומרים: תשאירו לנו את האחריות הזאת

חיים ילין:  אנחנו ניקח את האחריות ונאכלס

חיים ילין:  יש לנו יועצי בטיחות שהיו מספיק טובים כדי לקבל את ההיתר מכיבוי אש

חיים ילין:  אם הם היו מספיק טובים כדי לקבל את ההיתר, אז הם מספיק טובים גם כדי לאשר את האכלוס

ענבר וייס: נכון, זה מה שהצעתי מקודם

ענבר וייס:       אני רציתי להגיד לוועדה גם מעבר למגורים

ענבר וייס:  מגורים זה דבר מאוד חשוב

ענבר וייס:  המשק הישראלי והכלכלה הישראלית נמצאים בצרות קשות

ענבר וייס:  צריך לעזור גם לשימושים של מסחר ותעסוקה

ענבר וייס:  צריך לזכור שלגבי מסחר ותעסוקה יש אחר כך הליך מייגע מאוד של רישוי עסק

ענבר וייס:  הוא הליך היתרי לכל דבר ועניין

ענבר וייס:  כשחושבים על ההקלות בתעודות גמר למגורים או בתעודות אכלוס למגורים, צריך לחשוב איך מתייחסים גם לעסקים קטנים ולמסחר ותעסוקה שנמצאים היום במצב מלחמה מאוד מורכב, הישרדותי

חנוך דב מילביצקי: בסדר גמור

חנוך דב מילביצקי:      יש פה מישהו מהכיבוי? מינהלת תקומה יש? אין אף אחד?     

לאה קריכלי: לא

שירה ברנד: - - -     

לאה קריכלי: מילכה רוצה לדבר

חנוך דב מילביצקי: כן, בבקשה

משה כרמל: רציתי לשאול ולהוסיף משהו בעניין של ממ"דים במבני ציבור ובמוסדות חינוך

משה כרמל:  להבנתי התקנות וגם תמ"א 40/א/1 לא נותנות מענה בתקופה זו

משה כרמל:  צריך למצוא דרך לפתור את החסמים ולהקים בהקדם האפשרי באותם מוסדות חינוך וציבור

משה כרמל:  אם אפשר, שמינהל התכנון יגיד איפה החסמים ואולי ביחד נמצא את הפתרון

גלעד ארדן: מה הבעיה להוציא היתר? זה של הרשות עצמה

גלעד ארדן:  או שאת שואלת לגבי פטור מהיתר?     

משה כרמל: כן, פטור מהיתר

גלעד ארדן: למה הן לא יכולות להוציא את ההיתר בעצמן?      

משה כרמל: כי לוקח זמן להוציא את ההיתר, כמו שאנחנו יודעים

שירה ברנד: מה זאת אומרת? הרשות מוציאה לעצמה

שירה ברנד:  זה לא שהיא צריכה פה עכשיו - - -     

גלעד ארדן: זה היתר תואם תוכנית

משה כרמל: נכון, אבל לקבל את האישור של פיקוד העורף - - -     

שירה ברנד: צריך בכל מקרה

שירה ברנד:  גם לפטור צריך את פיקוד העורף

משה כרמל: יש לנו תקלה

משה כרמל:  שמעתי שיש בעיות בכוח האדם גם בפיקוד העורף

משה כרמל:  הם צריכים לתת תוך 14 ימים

שירה ברנד: אבל גם לפטור חייבים לעבור דרך פיקוד העורף

משה כרמל: נכון

משה כרמל:  צריך למצוא איזשהו פתרון לבעיה בכוח האדם של פיקוד העורף בשלב הזה, כדי שיעמדו בלוחות זמנים וייתנו תיעדוף למוסדות ציבור ומבני חינוך

רות שורץ חנוך: אנחנו עובדים עכשיו עם פיקוד העורף על תקנות לפטור מהיתר לגני ילדים מ-0 עד 6

מיכל בירן: למה לא להכניס גם את בתי הספר?     

נאור שירי: לא הבנתי

נאור שירי:  למה גני ילדים שונים מבתי ספר או ממרחב ציבורי מבחינת הפטור?      

רות שורץ חנוך: קודם כל כי זה שונה גם מבחינת הבינוי

רות שורץ חנוך:  בבתי הספר של שלוש קומות אני לא בטוחה שאפשר להעביר את זה בפטור

נאור שירי: אבל לא כל בתי ספר הם שלוש קומות

נאור שירי:  יש גם גנים שהם שלוש קומות

נאור שירי:  אין הבדל

רות שורץ חנוך: נכון, אז אנחנו כרגע התחלנו מגני ילדים

נאור שירי: הבנתי שהתחלתם

נאור שירי:  למה אי-אפשר להרחיב את זה גם על מוסדות אחרים?      

רות שורץ חנוך: אנחנו יכולים לבדוק את זה

רות שורץ חנוך:  כרגע גם אנחנו מתעדפים את העבודה ואת המשימות

רות שורץ חנוך:  כרגע התיעדוף הוא גני ילדים

נאור שירי: לא הבנתי למה

חנוך דב מילביצקי: רגע, סליחה שנייה

חנוך דב מילביצקי:  אני לא מבין דבר אחד

חנוך דב מילביצקי:  גני ילדים ומבני ציבור הם תמיד בעיה

חנוך דב מילביצקי:  אבל הבעיה האקוטית עכשיו היא המגורים, אם אני מבין נכון

שירה ברנד: למגורים יש כבר פטור

חנוך דב מילביצקי: ממה הפטור?     

שירה ברנד: מהיתר

מיכל בירן: השגרה היא חשובה

מיכל בירן:  כדי שנוכל לחזור לשגרה, צריך למגן את כל גני הילדים ואת בתי הספר

חנוך דב מילביצקי: אני מסכים שצריך למגן גני ילדים ובתי ספר

חנוך דב מילביצקי:  אבל אני לא מבין

חנוך דב מילביצקי:  הסיפור הזה של הפטור, איך הוא עובד? זה ברשויות מקומיות, כמו שהיה קודם?     

רות שורץ חנוך: דיברנו על ממ"דים

רות שורץ חנוך:  יש פטור לממ"דים עד שתי קומות שנחתם בשבוע שעבר

רות שורץ חנוך:  זה לא עובר דרך רשות מקומית

רות שורץ חנוך:  יש דיווח לרשות מקומית ויש צורך באישור של פיקוד העורף תוך 14 ימים

רות שורץ חנוך:  זה כבר מאושר

רות שורץ חנוך:       הלכנו עוד שלב

רות שורץ חנוך:  אמרנו שנעשה אותו דבר או משהו דומה גם בגני הילדים

חנוך דב מילביצקי: בלי פיקוד העורף?     

רות שורץ חנוך: לא, חייב

רות שורץ חנוך:  על פיקוד העורף לא מוותרים

נאור שירי: אז מה אמרת? אמרת שאתם מייצרים בלי הרשות המקומית

רות שורץ חנוך: בלי הרשות המקומית

נאור שירי: אבל רשות מקומית היא זו שבונה את גני הילדים

רות שורץ חנוך: בסדר, אבל הינה, הרשות המקומית רוצה גם פטור - - -      

מיטל להבי: את מדברת על 0 עד 6

מיטל להבי:  בחלק הם עירוניים, בחלק הם פרטיים

חנוך דב מילביצקי: חבר'ה, שנייה רגע

נאור שירי: רגע, שנייה

חנוך דב מילביצקי: נאור, תן לי רגע

נאור שירי: אין מגיל 0 עד 3

נאור שירי:  אתם מדברים על דברים שלא קיימים, כי הרוב זה פרטי

נאור שירי:  80% זה פרטי

נאור שירי:  זה לא רלוונטי

רות שורץ חנוך: אנחנו בודקים את זה

רות שורץ חנוך:  אם יש גן ילדים במבנה חד-קומתי או במבנה של שתי קומות, אז נבדוק אם אפשר לעשות את זה

חנוך דב מילביצקי: אדון פייגלין - - -     

מיטל להבי: מה זה נבדוק? זה אלפי גנים

מיטל להבי:  500 גנים רק בתל אביב

חנוך דב מילביצקי: מספיק, מספיק

רות שורץ חנוך: מיטל, אנחנו התחלנו לעשות את זה רק לפני יומיים

חנוך דב מילביצקי: אדון פייגלין, אנא ממך, כמה דירות יש לכם לקראת מה שהיה פעם טופס 4?      

חיים ילין: כרגע בהליכי בנייה בכלל יש כ-167,000 דירות, מתוכן בערך רבע, כ-40,000, לקראת טופס 4

חיים ילין:  הן נמצאות בבירוקרטיה של בין חצי שנה עד תשעה חודשים האחרונים לפני טופס 4, כשהעבודות או הסתיימו או קרובות מאוד מאוד לסיום

חנוך דב מילביצקי: יופי

חנוך דב מילביצקי:  מה אנחנו עושים כדי לזרז את התשעה החודשים האלה לשלושה חודשים?      

שירה ברנד: הסברנו

חנוך דב מילביצקי: דרך רשות מקומית?      

קריאה: כן, יש את האפשרות

שירה ברנד: מי שנותנת את תעודת האכלוס - - -     

חנוך דב מילביצקי: יופי

חנוך דב מילביצקי:  בואו נחשוב רגע

חנוך דב מילביצקי:  אמרה בצדק מהנדסת העיר: יש פה מהנדס עיר שיש לו עבודה של מהנדס עיר, והוא יודע לאשר

חנוך דב מילביצקי:  עכשיו באים ואומרים לו: בוא, אדוני, תיקח אחריות

חנוך דב מילביצקי:  אנחנו מאפשרים לך מפה ומאפשרים לך משם, אבל בוא תיקח אחריות על האכלוסים הללו

חיים ילין: האחריות ממילא מונחת על כתפיי, אני ממילא אחראי

חיים ילין:  נניח שיתברר שמהנדסת העיר חתמה בשגגה, עשתה טעות וחתמה שלא לצורך

חיים ילין:  האחריות היא עדיין עליי

חנוך דב מילביצקי: אני לא מדבר עכשיו על האחריות של היזם

חנוך דב מילביצקי:  אני לא מבין דבר אחד: מדוע אנחנו משאירים את זה בידיים של מהנדס עיר ולא ממנים לצורך העניין הזה אנשי מקצוע, שזה יהיה תפקידם ושיעבדו ביחד עם מהנדסי עיר?     

מיכל בירן: מה התפקיד של מהנדס עיר, אם אתה ממנה אנשי מקצוע? תחת מהנדס עיר יש אנשי מקצוע

מיכל בירן:  זה תפקידם לוודא את ההתאמה להיתר ולחוק

חנוך דב מילביצקי: כן, אבל הם מקבלים את הרישוי והם בודקים את הדבר הזה

חנוך דב מילביצקי:  עכשיו באים ואומרים: תקשיבו, אנחנו לא הלכנו דרך התעודה שיש כרגע, כי כדי להשלים את תעודת הגמר הזאת אנחנו צריכים תשעה חודשים

חיים ילין: אבל אדוני, אין את אנשי המקצוע האלה בשוק

חיים ילין:  תבינו, יש חוסר באדריכלים, יש חוסר במהנדסים

חיים ילין:  יש חוסר בכל מה שאתם רוצים

חיים ילין:  איפה שתיגעו, יש חוסר

חיים ילין:  אנחנו כבר מעסיקים את האדריכלים ואת כל היועצים האלה

חיים ילין:  הם כבר אצלנו

חיים ילין:  הם כמו רואי חשבון, לצורך העניין

חיים ילין:  זה נכון שאני משלם להם, אבל האחריות המקצועית שלהם – היא נשארת

מיכל בירן: - - -     

חיים ילין: לא נמצא היום אנשי מקצוע כאלה

חיים ילין:  תנו לנו לקחת את האחריות, עם אנשי מקצוע שלנו שכבר תכננו, שכבר אחראים בלאו הכי

חיים ילין:  הם יאשרו את הסיום של העבודות, יאשרו את האכלוס

חנוך דב מילביצקי: ומה אתם אומרים על זה?     

שירה ברנד: - - -     

גדעון סער: תרשו לי שנייה

גדעון סער:  אני מהפורום להתחדשות עירונית

גדעון סער:  אני גם איש פיקוד העורף

גדעון סער:  ברגע הזה אני במילואים, בגזרת בית שמש, בגזרתי, אז אני חושב שיש לי איזושהי הבנה כוללת

גדעון סער:       אני והפורום שנמצא פה מאוד מצדדים בלקצר את לוח הזמנים לטופס 4

גדעון סער:  זה קריטי מכל היבט שאנחנו לא נסתכל, כי צריך גם לאכלס תושבים – שזה עדיין לא נפתר, אבל זה לישיבות אחרות

גדעון סער:  אנחנו צריכים להבין – זה היה אמור להיות בדיון אחר הבוקר, אבל נדחה – שאין מספיק כוח אדם

גדעון סער:  חלק מהקבלנים והיזמים שאנחנו מדברים איתם, כנראה שלא יהיו – סליחה, אני מקווה שכולם יהיו – בעוד חמש שנים

גדעון סער:       אם אנחנו ניצור פה איזושהי סיטואציה שבה ייתנו אחריות נוספת לקבלנים, שאולי האיגוד לא יוכל לתמוך בהם או שלא יוכל להתייחס אליהם כמשהו ודאי לחלוטין, אנחנו נסכן את התושבים עוד יותר

חיים ילין: גם חלק ממהנדסי הערים לא יהיו

חיים ילין:  זה לא נימוק

גדעון סער: שנייה, ברשותך

גדעון סער:  נכון, אבל אנחנו מדברים ספציפית על דיור שהוא מאוד קרוב, בטווח של שלושה עד תשעה  חודשים, לאלה שאנחנו צריכים לתת להם איזשהו מערך תומך גדול יותר

גדעון סער:       ושוב, אני והפורום איתכם ועם המהנדסים

גדעון סער:  אנחנו אמרנו בישיבה הקודמת שזה יושב אצל מהנדסי הערים

גדעון סער:  זה קיים ויש להם את הסמכות, אבל זה מסכן אותם אישית

גדעון סער:  זה מערך שהוא אפשרי, ואפשר היה לשבת בדיון עם מהנדס עיר זה או אחר ולהחליט על פרויקט זה או אחר

חיים ילין: אבל אמרה לך פה מהנדסת העיר ביושר שהיא לא רוצה לקחת את האחריות, והיא צודקת

גדעון סער: שנייה, ברשותך

גדעון סער:  אני מחזק אותך, אני לא מחליש אותך

גדעון סער:  צריך לייצר מערך שבו יש מורשה להיתר, הוא יהיה ארצי ויהיה קשור ספציפית לנושא הזה

גדעון סער:  מערך שהמדינה מחליטה לגביו

גדעון סער:  אני מחזק את זה

גדעון סער:  זה לא רק אתה כאיגוד הקבלנים

חיים ילין: אתה מייצר פה שכבה נוספת

גדעון סער: אני לא חושב

חיים ילין: בשביל למנוע את הבירוקרטיה הקיימת אתה יוצר בירוקרטיה נוספת

חיים ילין:  עוד שכבה של בירוקרטיה

חנוך דב מילביצקי: נמצאת כאן בזום מהנדסת העיר רמת השרון

חנוך דב מילביצקי:  אני רוצה לשמוע את ההתייחסות שלה

עירית טלמור: גם מקודם היה לי מה להוסיף, אבל כבר דילגנו לנושאים הבאים

עירית טלמור:  אדבר רק בקשר לתעודת הגמר

עירית טלמור:  שוב מנסים לייצר איזשהו הליך מקביל, הליך נוסף, הליך עוקף

עירית טלמור:  אנחנו לא סבורים שיש בו צורך בכלל

עירית טלמור:  אני אתן דוגמה מהשבוע לגבי העיר שלנו

עירית טלמור:  אנחנו נותנים עשרות תעודת גמר

עירית טלמור:  השבוע אכלסנו קרוב ל-100 יחידות דיור בפינוי בינוי, עם כל הכלים שיש למהנדסת העיר

עירית טלמור:  אנחנו עם הרבה מאוד ניסיון, הרבה יותר מכל יועץ מקומי נקודתי כזה או אחר שבא לשרת מטרה זו או אחרת

עירית טלמור:      הראייה שלנו היא טובה והיא רחבה

עירית טלמור:  היא דואגת לכל הצדדים, גם בהיבט הציבורי וגם בהיבט של טובת הדיירים, אבל בעזרת הכלים שנותנים לנו את האפשרות כדי לזרז

עירית טלמור:  למשל כל תעודות הגמר שאנחנו נתנו השבוע הן תעודות גמר שיש בהן תנאים להשלמת פיתוח ודברים אחרים, שאינם קשורים לבטיחות התושבים או לדברים שהם קריטיים

עירית טלמור:       שיקול הדעת קיים בהחלט

עירית טלמור:  אני לא מוצאת שאיזשהו מסלול עוקף שיאפשר לקבלנים לתת לעצמם תעודות אכלוס, ישנה משהו בלוחות הזמנים

עירית טלמור:  ברור שכשהלכתי לשטח וראיתי שבדירת גן יש כל מיני חוטי חשמל, שכל ילד יכול לגשת אליהן ולמשוך אותן, אז אמרתי: חברים, עם כל הכבוד לחתימות שלכם, מה זה הדבר הזה

עירית טלמור:       יש לנו אחריות

עירית טלמור:  אנחנו יודעים להשתמש בה ולהשתמש בכל הכלים

עירית טלמור:  אני לא חושבת שהאנרגיה שכולנו כאן משקיעים בניסיון למצוא מסלול עוקף רשויות, זה המסלול הנכון

עירית טלמור:  אני סבורה שיש לקחת את הגופים העיקריים שהיום מעכבים לכולנו את התהליכים – בין אם זה בית ספר או בניין מגורים – שזה כיבוי אש ופיקוד העורף, ולחזק את הגופים האלה

עירית טלמור:  צריך לחזק את הזמינות שלהם

עירית טלמור:  הם לא עונים לטלפון, אלא רק למייל ורק בשעות מסוימות

עירית טלמור:  אם שני הגופים האלה, שהם הגופים המרכזיים לגבי הבטיחות והביטחון, יהיו זמינים ויעבו את כוח האדם שלהם ואת היכולת שלהם להשיב, אז גם הקבלנים וגם אנחנו וגם הדיירים רק ניהנה

עירית טלמור:      ורק עוד עניין אחד בסוגריים, זה עניין גני הילדים

עירית טלמור:  כמו שנתתם פטור לצמודי קרקע – אמרה את זה רות – אפשר לתת גם פטור לממ"דים לחיזוק של גני ילדים

עירית טלמור:  כרגע יש לנו שמונה כאלה שאין להם ממ"דים

עירית טלמור:  אנחנו סבורים שאותה דרך היא דרך נכונה גם לגבינו

עירית טלמור:  צריך להשיב, ככה אנחנו נותנים תשובה לאלפי משפחות כשאנחנו פוטרים גני ילדים ובתי ספר, ולא לבן אדם אחד עם וילה שרוצה את הממ"ד שלו למשפחה שלו עם שלושה אנשים

שירה ברנד: למה את לא מוציאה להם היתר?     

עירית טלמור: ככל שנטפל יותר מהר במבני הציבור, זה ייתן תשובה לאלפי תלמידים שיוכלו ללכת בבטחה ולשחרר את ההורים לצאת לעבודה

עירית טלמור:  בעיניי זה הדבר הקריטי כרגע

שירה ברנד: עירית, למה את לא מוציאה היתר לגני הילדים האלה? מה הבעיה?      

עירית טלמור: אנחנו מוציאים

עירית טלמור:  אני רק אומרת שלהוציא היתר לוקח זמן, כי הרגע דיברנו על כיבוי אש - - -      

שירה ברנד: אבל את צריכה כיבוי אש ופיקוד העורף גם לגן ילדים

שירה ברנד:  מה, תני להם בפטור?     

עירית טלמור: עשינו ממ"דים, עשינו מדידות, הוצאנו מתכננים

עירית טלמור:  אנחנו מכינים את ההיתרים

עירית טלמור:  ככל שגני ילדים, שנמצאים הרבה פעמים – רות ציינה את זה – בתוך מבנים ישנים שאולי הם מתאימים לפטור שנתתם לבתים פרטיים, כי אלה בתים צמודי קרקע או כי יש להם גינה או כי הם יכולים להיות בקווי בניין

עירית טלמור:  כל התנאים האלה יכולים להתאים לחלק גדול מגני הילדים ברשויות

עירית טלמור:  כמובן שזה יקצר גם לנו, אם אפשר

חנוך דב מילביצקי: לפי מה שאני מבין ממך, את אומרת שיש לך את כל הכלים ופשוט צריך לעזור לך עם פיקוד העורף ועם כיבוי אש

חנוך דב מילביצקי:  זהו?      

עירית טלמור: כן

עירית טלמור:  שלושה גורמים שדיברתם עליהם: חברת החשמל, פיקוד העורף וכיבוי אש

עירית טלמור:  לא משנה אם זה קבלן שנתקע שם או שאנחנו ממתינים לאישור

עירית טלמור:  כולנו נמתין לאותם אישורים, וזה לא חשוב אם זה מבנה ציבורי או בניין מגורים

עירית טלמור:       ככל שהדברים האלה יתקצרו, שום דבר לא ייתקע אצלנו

עירית טלמור:  אנחנו עושים תעודות גמר עם כל הכלים שיש לנו ועם כל התנאים, כדי לשחרר

חנוך דב מילביצקי: הבנתי

חיים ילין: אדוני, אנחנו אומרים שבמקום להמתין לגופים האלה שהיום מתפקדים מאוד חלקית, כולל העיריות, תנו לאנשי המקצוע שלנו – שהם ממילא תכננו, ממילא קיבלו את ההיתר והם ממילא אחראים

חיים ילין:  תנו לנו לקחת את האחריות הזאת ותאפשרו את הביצוע של זה, בלי כל הבירוקרטיה הזאת

יעקב אשר: אני רוצה לנסות לסכם את העניין

יעקב אשר:  לישיבה הבאה שתהיה לנו בנושא, אולי אפילו מחר – יש חקיקה לגבי המועדים, אז אנחנו כבר מכניסים את הכול ביחד – הייתי רוצה שתבואו עם איזושהי הצעה

יעקב אשר:  אני רוצה לזמן לפה את חברת החשמל, את כיבוי אש ואת פיקוד העורף

יעקב אשר:  בינתיים אני רוצה שתחשבו

יעקב אשר:      שלום, אדוני הנשיא

יעקב אשר:  אני מבין שאם אתה פה, אז סיימת בוועדת הכספים את כל העניינים?      

ראול סרוגו: לא, התייאשתי מהם כבר

יעקב אשר: אל תתייאש

ראול סרוגו: באתי למקום שעושים בו עבודה טובה

יעקב אשר: אל תתייאש

יעקב אשר:  גם שם עושים עבודה טובה, עבודה מצוינת

יעקב אשר:  שינו כבר הרבה דברים, ועוד ישנו

יעקב אשר:      אני רוצה שניצור משהו ושנחיל אותו לתקופה, לעכשיו, ונראה אחר כך אם נוכל לאמץ אותו באיזושהי צורה לעתיד

יעקב אשר:  בואו לא נלך לקצה של אישורי בטיחות עצמיים לגמרי, אלא נמצא משהו שהוא באמצע

יעקב אשר:  אני מבקש להזמין לישיבה הבאה שתהיה בנושאי תכנון ובנייה את נציגי חברת החשמל, את הנציגים הבכירים שלה שנמצאים בדיוק בצמתים האלה

יעקב אשר:  אנחנו חייבים למצוא את הפתרון

יעקב אשר:       שמעתי שיש הקלות, שלא צריך היתר לממ"דים במבנים עד שתי קומות

יעקב אשר:  גני ילדים יכולים להיכנס לתוך העניין הזה

יעקב אשר:  למה לא?     

נאור שירי:  אבל זה לא רק לגבי גני ילדים

נאור שירי:  אנחנו מסתכלים על התמונה הכללית

נאור שירי:  אנחנו רוצים לאפשר את הפעילות של המשק, זה חלק מהעניין

נאור שירי:  80% מהגנים בגילאי 0 עד 3 הם פרטיים

נאור שירי:  אלה לא גני עירייה

נאור שירי:  בחלק מהגנים המפוקחים יש כבר ממ"דים בנויים

קריאה: רק בחדשים

יעקב אשר: כן, אבל זה לא קשור

יעקב אשר:  אם תבוא בעלת גן פרטי שיש לה במקרה גם נכס, דבר שכמעט לא קיים, כי מדובר בשכירויות - - -     

נאור שירי: נכון, שכירויות

יעקב אשר:  אתה מדבר על זה שהמדינה תעשה את זה

נאור שירי: המדינה צריכה להגיד: אם אתה מפעיל גן פרטי, אתה חייב מרחב מוגן

נאור שירי:  לא אכפת לי איפה, אבל אתה חייב

יעקב אשר: ואז סגרת 80% מהם

נאור שירי: טוב, בסדר

נאור שירי:  לפני 20 שנה גם היו אומרים את זה על ממ"דים

מאיר ברלין: או להיעזר בממ"דים יבילים

יעקב אשר: ממ"דים יבילים – זה כן

נאור שירי: נכון

יעקב אשר: אבל אנחנו לא רוצים לפזר ממ"דים יבילים בתוך שטחים פרטיים

יעקב אשר:  אם יש גן ילדים בתוך בניין עם ארבע קומות - - -      

נאור שירי: בניין זה משהו אחר

יעקב אשר: רגע

יעקב אשר:  בבניין עם ארבע קומות אנחנו לא רוצים

יעקב אשר:  אבל אם זה שטח ציבורי שמיועד לצורכי ציבור, ממ"ד יביל כזה יפתור את הבעיה

יעקב אשר:  זה בסדר

יעקב אשר:  או אם זה שטח פרטי, וילה של אדם פרטי שמושכרת ומשמשת כגן ילדים, גם כאן אני לא רואה בעיה לעשות את זה

גדעון סער: בהנחיה הנוכחית הגודל הוא 9 מטרים, כמו לדיור

גדעון סער:  אם זה גן ילדים, צריך להגדיל את זה

גדעון סער:  הוא צריך יותר גודל

יעקב אשר: הפרוגרמה של משרד החינוך לא מדברת על יותר?      

רות שורץ חנוך: זה גם משרד החינוך וגם פיקוד העורף

יעקב אשר: אם אני זוכר נכון, בגני ילדים זה 25 מטרים

יעקב אשר:      כן, תגיד את מה שאתה רוצה להגיד

שלמה אליהו: אני חבר בוועדת התכנון והבנייה של חדרה כבר 15 שנה

שלמה אליהו:  אני שומע פה את הדברים של החברים, ואני רוצה לומר: בואו נרגיש איך זה קורה בשטח הלכה למעשה, לא איך זה קורה עכשיו פה בדיוני הוועדה

שלמה אליהו:  מצד אחד אני שומע את המהנדסת של עיריית בת ים, ואני מאוד אמפתי לדבריה

שלמה אליהו:  מאידך אני שומע את נציג הקבלנים

שלמה אליהו:  אבל יש גם מישהו באמצע – הציבור

שלמה אליהו:  הרי מה קורה בסופו של דבר? בואו נזקק את כל הבעיה של כל הדיון כאן

שלמה אליהו:  מי הגורם שבו מזוקק כל הסיפור הזה?     

נאור שירי: ראש העיר

שלמה אליהו: בתפקידו כיושב-ראש ועדת התכנון והבנייה

שלמה אליהו:  אבל יש מהנדס עיר שתפקידו הוא סטטוטורי

שלמה אליהו:  הוא זה שצריך להחליט בסופו של דבר על כל האישורים הסופיים

שלמה אליהו:  הרי מה הקשר בין מהנדס עיר לקבלן? יש עוד צלע במשולש הזה, שזה מינהל התכנון

שלמה אליהו:  מהנדס עיר מקבל ממינהל התכנון את כל ההוראות

שלמה אליהו:      הנקודה היא שעכשיו אנחנו נמצאים בעת מאוד מיוחדת

שלמה אליהו:  אנחנו צריכים לראות איך לאפשר למהנדסי ערים בכל הארץ מרחבי תמרון גדולים יותר, למשל עם ערבויות כמו שהוצע

יעקב אשר: אבל על זה אנחנו מדברים

שלמה אליהו: להרחיב את שיקול הדעת

שלמה אליהו:  היום שיקול הדעת של מהנדס עיר הוא צר מאוד

שלמה אליהו:  הוא לא מסוגל לקדם את הנושא של מתן אישורים לקבלנים

שלמה אליהו:  לכן העניין הזה הוא בנפשנו

יעקב אשר: טל, קודם כל הוא בנפשנו

יעקב אשר:  בשביל זה אנחנו מקיימים את הדיון הזה עכשיו

יעקב אשר:  זאת בדיוק הנקודה שדיברת עליה – מרחב התמרון

יעקב אשר:  כמו שאמרתי מקודם, אנחנו רוצים לנסות לפצל את הסיפור של תעודת גמר בצורה כזו או אחרת, כדי שמהנדס עיר יוכל לעשות את זה בלי חשש

יעקב אשר:  זה דבר אחד

יעקב אשר:       שתיים

יעקב אשר:  אני לא יודע אם במכרזים לתפקיד מהנדס עיר כתובה המילה אומץ

יעקב אשר:  למהנדס עיר כמעט שאין אומץ

יעקב אשר:  כשבכיבוי אש אומרים לו שהם צריכים עוד לבדוק, זה קשה לו מאוד

יעקב אשר:  אנחנו צריכים לגבות אותו עם זה, ועם כללים יותר מחודדים לנסות ולהגיע - - -      

שלמה אליהו: אדוני, יש שני דברים

שלמה אליהו:  סליחה שאני מפריע לך, אבל אני רוצה רק לזקק את העניין

שלמה אליהו:  יש שני דברים שהם ייהרג ובל יעבור: כיבוי אש וחברת החשמל

יעקב אשר: אלה שני חסמים הכי גדולים

שלמה אליהו: יפה

שלמה אליהו:  צריך לקבוע לוחות זמנים לשני הגופים האלה, כדי שהם לא ימרחו את אותם יזמים וקבלנים לעולמי עד

יעקב אשר: טל, כמה שנים אתה בתחום?     

שלמה אליהו: מעל 20

חיים ילין: כיבוי אש זה לא ייהרג ובל יעבור

חיים ילין:  החוק לא קבע

יעקב אשר: בדיוק, ולכן - - -     

קריאות: - - -      

שלמה אליהו: אתה יכול לקבוע את זה בהוראת שעה

שלמה אליהו:  אין לך בעיה לעשות את זה

יעקב אשר: ולכן אני רוצה לנסות ולמצוא את הפתרון

יעקב אשר:  כרגע אין לי פתרון

יעקב אשר:  אנחנו מתקדמים עם הזמן

שלמה אליהו: אבל עיקר הבעיה זה הפיתוח הסביבתי, ופה למהנדס עיר יש את שיקול הדעת

בני פרץ: כבודו, יש לי הצעה קצרה

יעקב אשר: לא עכשיו

יעקב אשר:  תכף

בני פרץ: היא חשובה מאוד

יעקב אשר: בני, אני יודע לתת

יעקב אשר:       ראול סרוגו, בבקשה

ראול סרוגו: תודה רבה

ראול סרוגו:  אולי אני אחזור על חלק מהדברים שנאמרו פה קודם

יעקב אשר: אתה יכול להעלות את מה שאתה רוצה, כי אנחנו מעלים עכשיו הרבה מאוד נושאים

יעקב אשר:  עוד לא עברתי על חצי מהרשימה

ראול סרוגו: תראו, יש כרגע 170,000 יחידות דיור בתהליכי בנייה, מתוכן כ-40,000 יחידות דיור בשלבים שמתקרבים לטופס 4, לתעודת גמר

ראול סרוגו:  10,000 דירות מתוך 40,000 האלה הן דירות שלא מכורות

ראול סרוגו:  אנחנו מדברים על פתרונות לתושבי העוטף

ראול סרוגו:  אם אנחנו נשלים טופס 4 לכל 40,000 הדירות ואפשר יהיה לאכלס אותן, יהיה פתרון מיידי לכמות גדולה מאוד של משפחות מהעוטף

ראול סרוגו:       שלא לדבר על 40,000 משפחות שיעברו כנראה מדירה שהיא ללא ממ"ד לדירה עם ממ"ד

ראול סרוגו:  כולנו מבינים את המשמעות

ראול סרוגו:  אנחנו מדברים פה על הצלת נפשות

יעקב אשר: זה בדיוק הרציונל של הדיון הזה

ראול סרוגו: יפה

ראול סרוגו:  הואיל ואנחנו מדברים על הצלת נפשות, כל הנהלים וכל הדברים האחרים נדחקים הצידה

ראול סרוגו:  אנחנו מוכנים לתת ערבות בנקאית על כל הדברים שכרגע לא נבדקים, בשביל לקבל את טופס האכלוס

ראול סרוגו:  הנושא הוא לא כסף

ראול סרוגו:  אנחנו רוצים לאכלס את הדירות, להגיע לדברים המינימליים ביותר שצריך, ואני מסכים לגמרי שזה נושא הבטיחות

ראול סרוגו:       כמו שאמר כאן חיים, מהנדס הבטיחות של הפרויקט מכיר את בעיות הבטיחות

ראול סרוגו:  הוא תכנן וקיבל אישור מרשות הכיבוי על התכנון שלו

ראול סרוגו:  הוא מכיר את זה יותר טוב מכולם

ראול סרוגו:  הוא יכול לחתום

ראול סרוגו:  ישנם מהנדסי בטיחות שמרצים לאנשים שבאים מרשות הכיבוי וממכוני הבקרה

ראול סרוגו:  ניקח לדוגמה את נתנאל - - -     

יעקב אשר: בלי פרסומת, בלי פרסומת

ראול סרוגו: לא חשוב

ראול סרוגו:  הוא מהנדס בטיחות בכיר מאוד

ראול סרוגו:  הוא מלמד את האנשים איך ומה צריך לעשות

יעקב אשר: ראול, על זה אנחנו דיברנו קודם

ראול סרוגו: ולכן אפשר להסתפק בחתימה של מהנדס הבטיחות שהבניין תוכנן ונבנה לפי התוכנית

יעקב אשר: אמרנו שאנחנו רוצים לייצר רשימה שתהיה מקובלת על כיבוי אש

יעקב אשר:  יהיו בה כמה וכמה מהנדסי בטיחות מרחבי הארץ

ראול סרוגו: נכון, זה דבר אחד

ראול סרוגו:  דבר שני זה חברת החשמל, שהיא זו שמחברת את החשמל ולכן היא עושה את הבדיקות ממילא

ראול סרוגו:  לא יהיו חוטי חשמל בולטים, כמו שנאמר פה על ידי מהנדסת העיר רמת השרון, לא משנה מה

ראול סרוגו:  חברת החשמל תעשה את הביקורת, היא תעבור על כל הבניין

ראול סרוגו:       וזהו

ראול סרוגו:  מאותו רגע בואו ניתן את האישור

ראול סרוגו:  נפקיד את הערבות הבנקאית, יהיו שלושה חודשים כדי לגמור את כל יתר הדברים, ונאכלס מהר 40,000 יחידות דיור

חיים ילין: אגב, זה לא שאנחנו מוותרים על האישור של כיבוי אש

חיים ילין:  אנחנו נביא גם בתקופה הזאת את האישור של כיבוי אש, אחרי חתימת יועץ הבטיחות

ראול סרוגו: אגב, ישנם 15-10 מהנדסי בטיחות שהם מהנדסי בטיחות ממש, שיש להם את התואר

ראול סרוגו:  אפשר לייצר את הרשימה הסגורה הזאת

יורי גמרמן: אני מאוד תומך בהצעה של ההתאחדות

יורי גמרמן:  זאת גם ההצעה שלנו בסופו של דבר

יורי גמרמן:  היום לצורך קבלת ההיתר ולקבלת טופס 4 נדרשים 168 אישורים, שחלקם חוזרים על עצמם כמה וכמה פעמים

יורי גמרמן:       אגב, דיברנו עם חברת החשמל

יורי גמרמן:  יש אצלה נכונות ללכת לבודקים פרטיים, ככל שהיא לא תעמוד בזמנים

יורי גמרמן:  אני חושב שצריך להפריט חלק מהשירותים האלו, להשאיר אותם בידיים של הקבלנים

יורי גמרמן:  לקבל מהם תצהירים, לקבל אישורים של אותם מתכננים שתכננו את הבניינים האלו על כך שהבניין עומד בכל התקינה

יורי גמרמן:       זה יצמצם באופן ניכר את לוחות הזמנים

יורי גמרמן:  היום אנחנו מדברים על שנתיים וחצי רק עד קבלת ההיתר, ואני כבר לא מדבר על טופס 4

גדעון סער: ולהגדיל את רשימת המומחים שמאושרת על ידי כיבוי אש

גדעון סער:  להביא את כיבוי אש לפה, כפי שהיושב-ראש ביקש

גדעון סער:  לקצר את הזמנים שלהם לאישור הבניין להיתר

גדעון סער:  הם המעכבים בשלבי ההיתר, באופן קבוע

יורי גמרמן: תן לבודק פרטי לעשות את העבודה

גדעון סער: אבל גם לתת לו את הזכות ואת הכוח לעשות את זה

יעקב אשר: אבל בשלבי ההיתר אלה ההנחיות שלהם

גדעון סער: וזה עדיין לוקח להם הרבה זמן

יעקב אשר: את זה אני יודע

יעקב אשר:      מיטל, רצית להוסיף משהו בעניין הזה?      

מיטל להבי: בעניין הספציפי הזה

מיטל להבי:  אני חושבת שצריך לקבוע זמן מענה, כמו שיש היום ברישוי

קריאה: זה לא עוזר

מיטל להבי: שלכיבוי אש יהיה פרק זמן של שבועיים למענה

קריאה: קיים פרק זמן בחוק

קריאה:  קיים

קריאה:  זה לא עוזר

קריאה: זה קיים, אבל הם לא עומדים בזה

יעקב אשר: מיטל, את ותיקה בתחום, נכון? נער הייתי גם זקנתי

יעקב אשר:  אני, לא את

יעקב אשר:  אני למדתי דבר אחד

יעקב אשר:  כשאתה שם מועד, אבל לא פתרת את השרשור בפנים – תאמיני לי שאף אחד לא יסגור את חברת החשמל או את כיבוי אש בגלל שהם לא יעמדו במועד

יעקב אשר:  אנחנו צריכים לייצר את זה, ולכן אני רוצה לסכם את הדבר הזה

מיטל להבי: אבל לא אמרתי את הדברים שרציתי להגיד

יעקב אשר: אז תגידי

משה כרמל: 	 יש בעיה

משה כרמל:  יש חסם רציני, שהוא אנשי מקצוע בפיקוד העורף

משה כרמל:  ציינו את זה לפני שהגעת

יעקב אשר: אגב, גם במקצוע הזה יש מומחים חיצוניים שעובדים מול פיקוד העורף בדברים האלה

יעקב אשר:      אני רוצה לסכם

יעקב אשר:  חנוך, תתקן אותי אם אני אפספס משהו

יעקב אשר:  מעבר לזה שאמרתי שאנחנו נביא אותם לפה לדיון, אני הייתי רוצה לבקש ממינהל התכנון, ממחלקת החשיבה מחוץ לקופסה שאני הקמתי לפני כמה ימים פה איתכם ביחד, לנסות ולהביא כרגע משהו זמני שאולי נוכל לאמץ אותו בעתיד בחלקים מסוימים, שייגע בדיוק בצמתים הללו

יעקב אשר:  גם בצומת הזה של הערבות, אולי הגדלת ערבות כמו שנאמר כאן

יעקב אשר:  אני חושב אפילו על הפרדה בין המילה אכלוס לבין תעודת גמר, שהיא אולי קצת בעייתית

יעקב אשר:  תחשבו על זה

גלעד ארדן: גלגלי השיניים זזים כבר ואנחנו חושבים על הדברים

חנוך דב מילביצקי: פעם זה היה להחזיר עטרה ליושנה - - -     

יעקב אשר: עזוב, פעם אחת אני אמרתי את זה פה בדיון ומישהי קפצה, כי זה הזכיר לה משהו

יעקב אשר:  אני אומר שצריך לראות איך לשלב את זה, צריך לבוא עם רעיונות מול כיבוי אש ומול חברת החשמל

יעקב אשר:  אני חושב שהיום הקשב יהיה יותר גדול

יעקב אשר:  אני רוצה לייצר, לאתגר את עצמנו, ואז נבחן

יעקב אשר:  אם אלה החלטות שלכם, זה מצוין

יעקב אשר:  אם נצטרך חקיקה, אז אני אשתמש בחקיקה כדי לפתוח סעיפים אחרים ולתקן אותם

יעקב אשר:  אני לא רוצה לסחוב את זה עד סוף המלחמה

יעקב אשר:  אני רוצה לנסות ולגמור את זה

יעקב אשר:      תנסו להכין איזושהי תוכנית לשעה הזאת ולצורך הגדול הזה, שבתוכה יהיה גם את מה שראול אמר, כדי שהרבה אנשים יוכלו לעבור לדירה עם ממ"ד

יעקב אשר:  יש המון אנשים שיגידו: אני מוותר כרגע על הגינה

יעקב אשר:  אני לא מוותר עליה, אני אתחיל בלי גינה

יעקב אשר:  אתם יודעים כמה אנשים או משפחות או ילדים או הורים באים אחד לשני כדי לישון במקום שיש בו חדר ממ"ד

יעקב אשר:  אין ספק שזה יפתח

יעקב אשר:       אני לא יודע אם זה יעזור למפונים, כי מפונים זה קהילות

יעקב אשר:  אני לא יודע אם אפשר להכניס את כולם, אלא אם כן זה יהיה בבניין אחד

יעקב אשר:  אבל אני מבקש ליצור איזושהי פלטפורמה, ואנחנו נשפר אותה

יעקב אשר:  השחקנים הראשיים הם חברת החשמל, פיקוד העורף, כיבוי אש והיזמים בחלק הזה של הערבויות

יעקב אשר:       אנחנו ממשיכים הלאה, לנושאים אחרים

בני פרץ: כבודו, קצר

בני פרץ:  אם אנחנו כבר דנים פה על ממ"דים בגלל הנושא הביטחוני

בני פרץ:  יש מה שמכונה פינוי בינוי

בני פרץ:  לפעמים פינוי בינוי מתבטל על ידי הדיירים שלא רוצים להמשיך, היות שאת התוכנית שעדיפה להם – ולא איזה סטנדרט של סתם בניין לגובה, הם רוצים משהו שיראה להם שונה ויפה – העירייה או מי שאחראי עליה לא מאשרים להם אותה

בני פרץ:  מכתיבים להם מה לעשות, הם לא מסכימים וזה נופל

בני פרץ:      אם אתם רוצים שייבנה, צריך לתת את ההקלות

יעקב אשר: זה חסם

יעקב אשר:  תודה

בני פרץ: צריך לחשוב על הקלה בפינוי בינוי, כדי שיתחילו לבנות גם בניינים יפים אבל עם ממ"דים

יעקב אשר: תודה רבה

יעקב אשר:       נשיא לשכת סוכני הביטוח

שלמה אייזיק: תודה רבה, אדוני היושב-ראש

שלמה אייזיק:  אני חוזר על הסוגיה הזאת כבר לפחות שלוש פעמים

שלמה אייזיק:  אני חושב שאחת הבעיות שלא מועלות פה באופן קבוע, והיא כבר קיימת לדעתי כשנתיים בשוק הבנייה בישראל, אלה החסמים שקיימים היום שלא מאפשרים לבטח עבודות בנייה במדינת ישראל

שלמה אייזיק:  האפשרות שלך לבטח עבודות בנייה היא כמעט בלתי אפשרית

שלמה אייזיק:  חבל שחברות הביטוח לא נוכחות פה על מנת להשמיע את קולן

שלמה אייזיק:       היום אין שום סיכוי או סיכוי קלוש מאוד שקבלן יבוא לעשות אצל אחד מסוכני הביטוח פוליסת ביטוח – אחריות מקצועית, אחריות מוצר, אחריות קבלני משנה שלו, חבות מעבידים וכיוצא בזה – והוא ייתקל בתשובה חיובית מאחת חברות הביטוח

שלמה אייזיק:  זה פשוט לא קיים

שלמה אייזיק:  זו נקודה אחת

יעקב אשר: בלי קשר למצב של היום?      

שלמה אייזיק: על אחת כמה וכמה בלי שום קשר

יעקב אשר: מה שורש הבעיה? תסביר לי עוד פעם

שלמה אייזיק: אני לא מייצג את חברות הביטוח

שלמה אייזיק:  אבל אני חושב שיש פה כמה סוגיות שמקפלות בתוכן את הגישה שלא לבטח

שלמה אייזיק:  אחת מהן היא השיבוב עם הביטוח הלאומי

שלמה אייזיק:  היום כל תביעת גוף של עובד קבלן שתובע את הביטוח הלאומי מוגשת ישר לחברת הביטוח

שלמה אייזיק:  המוסד לביטוח לאומי משובב את התביעה לחברת הביטוח

שלמה אייזיק:  זה משהו שמבטחי משנה לא יודעים איך לאכול אותו, הם לא יודעים לכמת את זה

שלמה אייזיק:       יש פה בעיה, וכנראה שיש עוד סיבות מעבר לזה

שלמה אייזיק:  אבל להבנתי זה קשור בעיקר לביטוח משנה

חיים ילין: האדון צודק

חיים ילין:  אנחנו נתקלים בקושי

שלמה אייזיק: הדבר הנוסף שאני רוצה להעלות פה, הוא נושא האחריות המקצועית של כל מי שחותם על נייר כזה או אחר

שלמה אייזיק:  ממונה בטיחות במדינת ישראל צריך לירוק דם על מנת להשיג היום אחריות מקצועית במחיר סביר

שלמה אייזיק:  אתם יודעים את זה מצוין

שלמה אייזיק:  זה פשוט לא קורה

שלמה אייזיק:  היכולת של חברות הביטוח לבטח היום את ממוני הבטיחות שואפת לאפס

שלמה אייזיק:  וגם אם יש מישהו שמוכן לבטח, הפרמיות מרחיקות עד השמיים

שלמה אייזיק:  זה פשוט דבר שהוא לא הגיוני

יעקב אשר: ומה קורה בשטח?      

שלמה אייזיק: בשטח קשה מאוד להשיג היום ביטוח

שלמה אייזיק:  למזלנו הטוב אנחנו משתמשים בפתרונות שאנחנו מייבאים בכוחותינו אנו, באמצעות הסינדיקטים של לויד'ס, ומוצאים בזה פתרונות

שלמה אייזיק:  זה מחוץ לחברות הביטוח הישראליות

שלמה אייזיק:  אני חושב שצריך לפתור את זה פה, בארץ, באמצעות החברות הישראליות

שלמה אייזיק:       אני חושב שחייבים לקיים דיון לגבי העניין הזה בהשתתפות של חברות הביטוח

שלמה אייזיק:  אני לא רואה שום קבלן במדינת ישראל שירים פיגום או יתחיל לחפור אם אין לו ביטוח

שלמה אייזיק:  זה פשוט לא יקרה

יעקב אשר: חיים, תשלים מנקודת מבטך

חיים ילין: הנקודה ששלומי מעלה פה היא נקודה נכונה

חיים ילין:  זה גם מייקר דרמטית את כל פוליסות הביטוח

חיים ילין:  אבל עזוב את הכסף

חיים ילין:  הכסף כבר לא משנה

חיים ילין:  פשוט אין פוליסות ביטוח

חיים ילין:  לא מקבלים

חיים ילין:  זה לוקח זמן

חיים ילין:  לוקח לפעמים חצי שנה להשיג פוליסת ביטוח

יעקב אשר: זה מייקר ומישהו בסוף משלם את זה

שלמה אייזיק: זה יקר את הפוליסות פי שלוש

חיים ילין: נכון, וגם אין זמינות

חיים ילין:  זה מעכב התחלות בנייה, ממש מעקב

יעקב אשר: אוקיי

יעקב אשר:       רשות שוק ההון

פנחס ניסים: צריך להבין שענף ביטוח עבודות קבלניות הוא ענף בסיכון מוגבר גבוה מאוד

פנחס ניסים:  אנחנו רואים שמרגע שמבטחי המשנה יצאו החוצה מהענף הזה, חברות הביטוח לא יכולות להיכנס אליו

פנחס ניסים:  מאיפה זה בא? אני לא אגיד שאין אכיפה ואין פיקוח, אבל צריך להגביר את האכיפה ואת הפיקוח באתרי הבנייה

יעקב אשר: של מי?     

פנחס ניסים: של משרד הכלכלה

חיים ילין: אבל הבעיה היא ביטוח לאומי

חיים ילין:  אנחנו משלמים ביטוח לאומי על כלום

חיים ילין:  על שום דבר

חיים ילין:  ביטוח לאומי מקבל כסף והוא לא אחראי לכלום

חיים ילין:  הוא לא אחראי לשום דבר

חיים ילין:  ברגע שהוא נתבע, הוא תבע את חברות הביטוח ובגלל זה מבטחי המשנה הפסיקו לעבוד עם ישראל

פנחס ניסים: אני אתייחס לשתי הנקודות

פנחס ניסים:  הבעיה הראשונה היא שיש סיכון מאוד מוגבר בענף הזה

פנחס ניסים:  מבטחי משנה יצאו החוצה

פנחס ניסים:  ברגע שתהיה ירידה בסיכון עצמו, אנחנו חושבים שייכנסו מבטחי משנה ועוד חברות ביטוח

יעקב אשר: על איזה סיכון אתה מדבר?     

פנחס ניסים: בטיחותי, בתוך אתרי הבנייה עצמם

יעקב אשר: בגלל בעיות הבטיחות באתרים עצמם?      

פנחס ניסים: בדיוק

ניצן פלדמן: תביעות השיבוב בביטוח לאומי, כמו שהאדון פה אמר, זה עיקר הבעיה

פנחס ניסים: זה לא עיקר הבעיה

פנחס ניסים:  יש שתי בעיות

חיים ילין: זה עיקר הבעיה

ניצן פלדמן: בחודשים האחרונים אנחנו בדיונים על זה עם כל גורמי המקצוע

ניצן פלדמן:  כולם אפיינו שזאת הבעיה העיקרית – תביעות השיבוב שמושתות באופן אוטומטי על החברות

ניצן פלדמן:  אין שום גידור של הסיכון של התביעות האלו ובגלל זה גם מרבית החברות יצאו, כמו שאדוני פה אמר

ניצן פלדמן:  חברות הביטוח סגרו את מחלקות הנדל"ן שלהן, של הביטוחים

ניצן פלדמן:  לדעתי יש היום בישראל רק שתי חברות שפותחות, וגם הן לא מוכנות לבטח חלק מהעבודות

ניצן פלדמן:  לא מי תהום - - -      

יעקב אשר: טוב, תודה

פנחס ניסים: לגבי הסוגיה שהיא מדברת עליה

פנחס ניסים:  אנחנו מטפלים בסוגיה הזאת בשנה האחרונה, ביחד עם אגף החשב הכללי ועם התאחדות בוני הארץ, כדי לנסות להגיע לפתרון

יעקב אשר: ואיפה חברות הביטוח? הן לא בלופ?     

פנחס ניסים: זה לא קשור לחברת הביטוח

פנחס ניסים:  סעיף 238 לחוק הביטוח הלאומי מתיר לביטוח הלאומי לייצר שיבוב מול חברות הביטוח

פנחס ניסים:  זה יוצר מצב שהוא מקבל את הפרמיות לאורך כל התקופה מהקבלנים עצמם

פנחס ניסים:  אבל בסופו של דבר הוא לא חשוף לסיכון, כי הוא מקבל את השיבוב מחברות הביטוח

יעקב אשר: זאת אומרת, הוא רק מקבל את הכסף ולא מוציא כלום?     

חיים ילין: הוא מקבל כסף על כלום

יעקב אשר: רגע, חיים, אני הבנתי

יעקב אשר:  דקה

יעקב אשר:  תן לי למצות

פנחס ניסים: אנחנו כן זיהינו את מה שהם אמרו

פנחס ניסים:  זה גם אחד מהדברים שגרמו למבטחי משנה לצאת החוצה

פנחס ניסים:  עכשיו אנחנו מטפלים בזה מול אגף החשב הכללי

פנחס ניסים:  מעבר לזה כרגע אין לי בשורה

יעקב אשר: מה החלופה?      

קריאה: אין חלופה

פנחס ניסים: זה לא שאין חלופה

פנחס ניסים:  זה או לבטל את השיבוב בביטוח לאומי כלפי הקבלנים, או לייצר אחוז מסוים שיועבר בגבייה לביטוח לאומי כמו שעשו עם ביטוח רכב חובה

יעקב אשר: אוקיי

יעקב אשר:  מה צריך עוד לקרות כדי שזה יקרה? שנה, הבנתי

יעקב אשר:  עכשיו אנחנו בשעת חירום, אז לפחות אולי שייצא מזה משהו טוב גם כן

יעקב אשר:  אני רוצה לדעת איפה עומד העניין הזה

יעקב אשר:  אגב, אם אתה מבטל את השיבוב של ביטוח לאומי, חברות הביטוח נכנסות לתמונה מחדש?      

פנחס ניסים: נכון

יעקב אשר: אז זה כן צריך להיות ביחד עם חברות הביטוח

פנחס ניסים: אבל זה לא אנחנו

פנחס ניסים:  אגף התקציבים הוא שאחראי על ביטוחים, אם אני לא טועה

פנחס ניסים:  הוא צריך להגיע לכאן ולתת את התשובות

יעקב אשר: זה לא שוק ההון?      

פנחס ניסים: על סעיף 238 של הביטוח הלאומי אחראי אגף התקציבים

שלמה אייזיק: אדוני היושב-ראש, אם יורשה לי להוסיף עוד משפט קטן שהוא חשוב מאוד

שלמה אייזיק:  אם אתה רוצה היום להרים ממ"ד מעבר לקומה שנייה במדינת ישראל, אין שום יכולת לעשות את זה כי אין לזה ביטוח

שלמה אייזיק:  המקסימום שהקבלן יכול לקבל היום מבחינת הביטוח זה לממ"ד עד קומה שנייה

יעקב אשר: לא הבנתי

שלמה אייזיק: אם אתה רוצה להוסיף ממ"ד לדירה שלך מעבר לקומה שנייה, אתה לא יכול למצוא לזה ביטוח נכון להיום במדינת ישראל

שלמה אייזיק:  אין

יעקב אשר: גם אם זה ברצף, מלמטה?      

שלמה אייזיק: אם אתה רוצה להוסיף היום ממ"ד בבניין קיים, אתה לא יכול לקבל ביטוח

יעקב אשר: בבניין קיים שאין בו ממ"דים בכלל?      

שלמה אייזיק: בבניין קיים שאין בו ממ"דים בכלל, כן

יעקב אשר: זה כבר עניין תכנוני, עניין בטיחותי

שלמה אייזיק: נכון, אבל אין לך ביטוח בכל מקרה, בהגדרה

יעקב אשר: אין לכם היתר לזה, לדעתי

יעקב אשר:  אין לכם אישור של פיקוד העורף

שלמה אייזיק: גם ביטוח לתמ"א 38 הפך היום לפרויקט בלתי אפשרי

שלמה אייזיק:  ממש כך

יעקב אשר: איפה הייתם עד היום, כולכם?      

שלמה אייזיק: אני צועק על זה כבר שנתיים

קריאה: היושב-ראש ירים את הדגל על זה

יעקב אשר: אתה מכיר את הסוגיות האלה?      

פנחס ניסים: מכירים אותן, כן

פנחס ניסים:  אבל בסופו של דבר אנחנו לא יכולים להכריח את חברות הביטוח לבטח

פנחס ניסים:  אין לנו אפשרות חוקית

יעקב אשר: אתם יודעים להכריח כל כך הרבה דברים כשאתם רוצים, בכל מיני החלטות על סוכני הביטוח ועל חברות הביטוח

פנחס ניסים: אבל אתה לא יכול להכריח חברת ביטוח להיכנס כשהיא לא רוצה

יעקב אשר: לא, אבל יש לך אינטרס, כמדינה

יעקב אשר:  אתה רוצה לבנות ממ"דים, אתה רוצה לבנות פרויקטים

יעקב אשר:  כל הדברים האלה הם חסמים שמעלים את יוקר המחיה, כי בסוף מי שמשלם את זה – חיים הוא אדם נורא נחמד, אבל הוא לא פילנטרופ

יעקב אשר:  הוא פילנטרופ במה שהוא רוצה, אבל לא בעבודה שלו, ואני גם לא רוצה שהוא יהיה פילנטרופ בעבודה שלו

יעקב אשר:      הבעיה שלי היא שכל ישיבה פותחת לי ארבע ישיבות חדשות

חיים ילין: אדוני, אני מציע לעשות עוד ישיבה, על הארכת תמ"א 38 לשלוש שנים נוספות לפחות

יעקב אשר: אנחנו נדבר על זה תכף

יעקב אשר:  זה מופיע אצלי

יעקב אשר:  אני רוצה לסיים עם העניין הזה

חיים ילין: זה עניין קריטי

שלמה אייזיק: 	 תזמן את איגוד חברות הביטוח, אדוני היושב-ראש

מיטל להבי: ממה שהבנתי ממנו, זה גם על בנייה חדשה

מיטל להבי:  זאת אומרת שגם אם הבניין חדש ויש בו ממ"ד בקומה שלישית או רביעית, הוא לא מבוטח

מיטל להבי:  זה לא רק על התוספת

יעקב אשר: אבל בבניין חדש זה בדרך כלל מגיע כאחד

יעקב אשר:  אני לא חושב שיש בעיה

מיטל להבי: לא, הינה, הוא אומר שממ"ד מקומה שלישית ורביעית לא מבוטח

קריאה: הכוונה היא שמוסיפים עוד קומה על הקיים

שלמה אייזיק: אני חושב שמיצינו

יעקב אשר: לא מיצינו, רק התחלנו

יעקב אשר:  תנו לי לסכם, חברים

יעקב אשר:  אני רוצה לעשות ישיבה או לשלב את זה בתוך אחת הישיבות כנושא

יעקב אשר:  כל נושא הביטוחים בבניינים, גם בחדשים

שלמה אייזיק: כולל אחריות מקצועית לממוני בטיחות, שזה עניין קריטי

יעקב אשר: כולל הביטוח עליהם

שלמה אייזיק: כן

יעקב אשר: אני רוצה את אגף שוק ההון

קריאה: יועצי כיבוי אש

יעקב אשר: שנייה, חבר'ה, אל תפריעו לי באמצע

יעקב אשר:  אני אדם מבוגר, אני אחר כך שוכח

יעקב אשר:  תנו לי סיים

יעקב אשר:  אני מבקש מאגף שוק ההון – אמרתי את זה נכון הפעם?     

פנחס ניסים: רשות שוק ההון

יעקב אשר: רשות שוק ההון, סליחה

יעקב אשר:  פעם זה היה אגף

פנחס ניסים: נכון

יעקב אשר: להעלות את זה כלפי מעלה אצלכם

פנחס ניסים: מאה אחוז

יעקב אשר: אני נודניק

יעקב אשר:  אתם עוד לא כל-כך מכירים אותי

יעקב אשר:  יהיו פה ישיבות מעקב על זה והטונים יעלו

יעקב אשר:  אני מבקש לבוא עם פתרונות

יעקב אשר:  כמובן, צריכה להיות חשיבה כוללת

יעקב אשר:  אין לכם השפעה מוחלטת על חברות הביטוח, זה ברור

יעקב אשר:  אין לכם

יעקב אשר:  אבל יש לכם מספיק כלים כדי לבוא איתן ביחד ולנסות להגיע למשהו

יעקב אשר:      בסוף האחריות היא לא עליהן, אלא עליכם, כי אתם המדינה

יעקב אשר:  אתם צריכים לייצר את התנאים כדי להביא את זה

יעקב אשר:  לישיבה הזאת צריך להביא לא רק את אגף שוק ההון, אלא גם את אגף התקציבים לגבי החלק של הביטוח הלאומי

יעקב אשר:  וגם את החשב הכללי

יעקב אשר:  איך אני אוהב את הפיצולים האלה

נעמי אברהם: אני חושבת שאין מפקח קבוע על הביטוח כבר יותר משנה, נכון?      

פנחס ניסים: יש מינוי בפועל

יעקב אשר: את רוצה שאני אמנה גם אותו? אין לי בעיה, רק שייתנו לי סמכות ואני אעשה את זה

יעקב אשר:  יש ממלא מקום

יעקב אשר:       אני רק מבקש להזכיר לי את זה

יעקב אשר:  אולי זה יהיה כחלק מהישיבה הכוללת

יעקב אשר:  אני לא יודע אם למינהל התכנון יש פה הרבה מה להוסיף

יעקב אשר:  יכול להיות שיהיו היבטים שקשורים גם לעניין הזה

יעקב אשר:  אני רוצה להעלות את כל הנושאים

יעקב אשר:  אבל אני כבר מבקש מכם לבוא עם פתרונות לגבי העניין הזה

יעקב אשר:  וכן, צריך להזמין את חברות הביטוח

יעקב אשר:       כן, בבקשה

סטפן אבו חדרה: אני מחזק מאוד את מה שאמר חיים וראול לגבי הסמכת מהנדסים, גם בנושא מיגון וגם בנושא כיבוי אש

סטפן אבו חדרה:  לתת אישורים, כמו שנעשה פעם עם מכוני הבקרה

סטפן אבו חדרה:  בדקתי את הנתונים, יש מספיק מהנדסי כיבוי בארץ – לא הרבה, אבל יש מספיק – שיוכלו לשאת בנטל הזה

סטפן אבו חדרה:       לגבי מהנדסי מיגון

סטפן אבו חדרה:  אנחנו צריכים לקדם אותם, כמו שנעשה בתהליך מול מכוני הבקרה

סטפן אבו חדרה:  זאת אומרת להפריט חלק מהסמכויות של פיקוד העורף ושל כיבוי אש לאותם מהנדסים

יעקב אשר: על זה דיברנו

סטפן אבו חדרה: בדקתי את הנתונים ויש מספיק

סטפן אבו חדרה:  אני רוצה להרגיע פה את הרוחות

יעקב אשר: יש אנשי מקצוע בשוק אתה אומר?      

סטפן אבו חדרה: כן

סטפן אבו חדרה:  זה הנושא הראשון

יעקב אשר: בואו נגייס אותם לפקע"ר בצו 8

יעקב אשר:  נעבוד דרך צווי 8 בבינוי

סטפן אבו חדרה: הנושא השני והאחרון, נושא הממ"דים

סטפן אבו חדרה:  בדיון הקודם הצעתי להרחיב את הפטור מממ"דים למבנה שנקרא מבנה פשוט, שהוא עד ארבע קומות

סטפן אבו חדרה:  מבחינה הנדסית, אני מדבר כרגולטור שאמון על מהנדסים - - -     

יעקב אשר: הם יודעים, זה מונח אצלם

יעקב אשר:  אמרתי להם שאני רוצה פתרון לבניינים שהם מעבר לשתי קומות

רות שורץ חנוך: אבל יש תקנות של רישוי מקוצר

סטפן אבו חדרה: אבל אין הבדל בין שתי קומות ל - - -     

יעקב אשר: אני רוצה לבדוק איך אפשר לקצר את המקוצר הזה

יעקב אשר:  דיברנו על זה בישיבה הקודמת

שירה ברנד: כן, אבל המקוצר הזה אומר שאם לא עונים – אתה מתקדם

שירה ברנד:  היום אפשר תוך 45 ימים לקבל היתר - - -     

יעקב אשר: אז אני ביקשתי לחשוב, כי על כל קיצור קיים עוד קיצור

שירה ברנד: במסלול הזה אנשים צריכים - - -     

יעקב אשר: אני אסיים עם הנושא הזה ותכף אמשיך הלאה

יעקב אשר:  אני אתן לכולם לדבר, בעזרת השם

יעקב אשר:       הבעיה הגדולה שלי היא אגף הממ"דים

יעקב אשר:  אם אנחנו מדברים על בניין של ארבע או חמש קומות, היום אתה לא יכול לתת את זה, מעבר לעלויות של זה, כי המדינה כרגע לא מסבסדת שום דבר בעניין הזה

יעקב אשר:  זאת אחת הבעיות הקשות

יעקב אשר:      אבל יש כאן בעיה נוספת: היום לא יאפשרו לך לבנות ממ"דים, אם לא תעשה חיזוק של כל הבניין

יעקב אשר:  אני צודק או לא?      

סטפן אבו חדרה: לא בהכרח

מיכל בירן: יש תקן הנדסי שאומר שכל תוספת מעל 20% משטח הבניין מחייבת לחזק את הבניין

יעקב אשר: זאת אומרת שברוב התוכניות שבאות עם ממ"דים – ככה אני זוכר, אולי אני טועה - - -     

מיכל בירן: לרוב זה נופל מתחת ל-20%, אבל לא בהכרח

מיכל בירן:  נדרש לתקן את התקן

סטפן אבו חדרה: לא בהכרח

סטפן אבו חדרה:  אין דרישה כזאת בתקן

סטפן אבו חדרה:  אני מכיר היטב את התקן

יעקב אשר: יש

רות שורץ חנוך: אני חושבת שיש

סטפן אבו חדרה: לא בהכרח

סטפן אבו חדרה:  היא לא אוטומטית

גלעד ארדן: זה תלוי במציאות, האם צריך מיגון או לא

מיכל בירן: תקן 413 החדש שיצא

יעקב אשר: אני יודע שלרשויות המקומיות הייתה בעיה לאשר אגף ממ"דים בלי חיזוק

יעקב אשר:  יש בזה היגיון, כי אם אתה כבר עושה ממ"דים אז אתה יכול לחזק גם את המבנה נגד רעידת אדמה

יעקב אשר:  וזה בסדר, וזה היה נכון אם הייתי יודע לעזור לאנשים

יעקב אשר:  אבל תחשבו שהעלות של ממ"ד היא בערך 150,000 שקל לדירה

מיכל בירן: 200 עד 250

יעקב אשר: לדירה?  זה כולל גם את החיזוק?      

מיכל בירן: לא, זה כולל את החיבור עצמו

קריאה: תלוי איפה

רות שורץ חנוך: זה כולל את הממ"ד, 180,000-150,000 שקל

מיכל בירן: העלויות האמיתיות הן בין 250,000-200,000 שקל לדירה

יעקב אשר: אני חושב שקצת הגזמת, לא? יש לנו כאן שמאית

יעקב אשר:  אפשר להשתמש בשירותי השמאות, נחמה? יש לך מושג מה העלות של ממ"ד פר דירה, אבל כשהוא בא כאגף?      

נחמה בוגין: זה פחות

גלעד ארדן: בערך 150,000 שקל

נחמה בוגין: בערך 150

יעקב אשר: גם אני זוכר את המספר הזה

יעקב אשר:  אוקיי, לא נתווכח

יעקב אשר:  אבל אם אנחנו משיתים עליו גם את חיזוק הבניין – שיש בזה היגיון רב – אנחנו בערך מכפילים את העלות

יעקב אשר:  זה עוד 100,000 שקל לפחות

סטפן אבו חדרה: אדוני, פיר ממ"דים יכול לחזק את המבנה בלי צורך בחיזוק נוסף

סטפן אבו חדרה:  הדרישה הזאת בתקן היא לא בהכרח - - -     

יעקב אשר: אתה אדריכל? מהנדס?     

סטפן אבו חדרה: אני גם אדריכל וגם מהנדס

יעקב אשר: זה מחזק קצת, זה אקמול

יעקב אשר:  זה לא - - -     

סטפן אבו חדרה: זה מחזק בהרבה, זה מהווה גרעין

יעקב אשר: לא, זה תלוי איפה הוא נמצא

גלעד ארדן: אבל לפעמים התוספת של ממ"ד מחייבת את החיזוק

גלעד ארדן:  בגלל שאתה מוסיף ממ"דים, אתה משפיע על כל הבניין

יעקב אשר: אתה צריך לסגור את זה עם עוד דברים

יעקב אשר:  השאלה היא בכמה זה מייקר את העלות

סטפן אבו חדרה: אדוני, אני רק אסיים ואומר שאין הבדל מבחינת מורכבות הנדסית בין שתי קומות לארבע קומות

סטפן אבו חדרה:  זה נחשב למבנה פשוט

יעקב אשר: זה נכון, עם זה אני מסכים

יעקב אשר:  לכן ביקשתי שהם יבואו עם פתרונות

סטפן אבו חדרה: רק משפט אחרון

סטפן אבו חדרה:  לא לשכוח שכל הפריפריה היא בעצם מבנה פשוט, אז זה נתח הרבה יותר גדול

סטפן אבו חדרה:  אנחנו צריכים להסתכל על זה

יעקב אשר: שלי ברגיג משער הנגב נמצאת בזום

יעקב אשר:  שלום, מה שלומך?      

שלי ברגיג: 	שלום, צוהריים טובים

שלי ברגיג:  לרוב טוב, ברוך השם

יעקב אשר: בואי נדבר על החלק הלא טוב

שלי ברגיג: אני רוצה להתייחס לכמה נקודות, כי הדיון הזה קיבל כל מיני ענפים בשיח

יעקב אשר: כן, זה מכל הבא ליד

שלי ברגיג: כן, זה מטבעו של דיון

יעקב אשר: כמובן שמנקודת המבט שלך זה יהיה שונה מערים אחרות

שלי ברגיג: אני רוצה להתייחס להערות של שירה בקשר למועצות אזוריות, לעניין של פטור מממ"דים, לדייק את הדברים

שלי ברגיג:  אני לא חושבת שצריך להיות הבדל בין ייעוד מגורים לייעוד מבני ציבור

שלי ברגיג:  אני אדגיש שאני חושבת שפטור מממ"דים למבני ציבור חשוב אולי אפילו יותר מדירתי, ואני אסביר את זה

יעקב אשר: למה באמת יש את ההבדל הזה?     

שירה ברנד: יש פה שני דברים

שירה ברנד:  אחד, הרשות המקומית יודעת להוציא היתר לעצמה והיא לא צריכה – הרי את פיקוד העורף ואת הכבאות בכל מקרה צריך

שלי ברגיג: תנו לי רגע, אני רוצה לסיים

שלי ברגיג:  ההנחה היא שגויה

שלי ברגיג:  זה לא נכון

יעקב אשר: רגע, אני עוזר לך

יעקב אשר:  אני איתך בעניין הזה

יעקב אשר:  הנחת העבודה הזאת היא נכונה

יעקב אשר:  אבל מצד שני היא מפילה את האחריות על מהנדס העיר

יעקב אשר:  למה?      

שלי ברגיג: אדוני היושב-ראש, אבל יש עוד מורכבות

יעקב אשר: אם זה נכון לבניין של שתי קומות - - -     

שירה ברנד: לא, זה עניין של גודל - - -     

יעקב אשר: גודל של ממ"ד?      

שירה ברנד: כן

יעקב אשר: אבל במוסדות חינוך וציבור יש פרוגרמה שאומרת כמה צריך להיות גודל הממ"ד

רות שורץ חנוך: אנחנו מדברים על הפטור

שירה ברנד: נכון, אבל החקיקה של הפטור מחייבת שזה יהיה משהו מינורי מאוד ובלי השפעה הנדסית משמעותית

תדמור עציון: סעיף 145ג(א) לחוק אומר ששר הפנים יקבע פטור מהיתר להקמתם של סוגי בניינים, לביצועם וכולי, ובלבד שמתקיימים בהם כל אלה: הם פשוטים מבחינה הנדסית; אין בהם כדי ליצור סיכון, הפרעה, מטרד או מפגע סביבתי של ממש; השפעתם על חזות הבניין, על הסביבה ועל אופיין ומאפייניהן, מעטה; הם לא פוגעים בשלד הבניין

יעקב אשר: עד כאן הכול טוב

יעקב אשר:  מה הבעיה?      

תדמור עציון: כי חזות הבניין - - -     

שלי ברגיג: הסעיף הזה מסמיך את שר הפנים לתת פטור

שלי ברגיג:  הוא צריך לתת לי את הפטור

תדמור עציון: לא, הפטור - - -     

שלי ברגיג: תנו לי רגע לסיים

שלי ברגיג:  בזום אני לא יכולה להתפרץ, כי אנחנו מושתקים

יעקב אשר: נכון

יעקב אשר:  תנו לה לסיים

שלי ברגיג: אני רוצה לומר כמה נקודות

שלי ברגיג:  אחת, אנחנו לא מוציאים לעצמנו היתרים

שלי ברגיג:  זאת אמירה שהיא אולי מנחה אתכם שם במינהל התכנון, אבל היא לא נכונה

שלי ברגיג:  כשאני מוציאה היתר, אני נתונה לרגולציה בדיוק כמו אדם פרטי

שלי ברגיג:  אין לי הקלות

משה כרמל: היא ועדה מרחבית

יעקב אשר: כן

שלי ברגיג: א', אני בוועדה מרחבית, זה עוד יותר מסבך אותי

שלי ברגיג:  אבל גם אם הייתי בוועדה מקומית, אין לי הקלות שאני לא נותנת לפלוני אלמוני שהוא תושב

שלי ברגיג:  אנחנו עוברים את אותו המסלול

שלי ברגיג:  זו נקודה ראשונה

שלי ברגיג:       נקודה שנייה

שלי ברגיג:  במועצות אזוריות יש שלטון דו רובדי

שלי ברגיג:  בהרבה מאוד גני ילדים האדמה היא לא שלי, היא של קיבוץ

שלי ברגיג:  מבני ציבור הם בבעלות פרטית, אז אני לא בפטור

שלי ברגיג:  אין סיבה שלבית פרטי אתם תאשרו פטור לממ"ד בשטח 9 מטרים, אבל לגן ילדים בקיבוץ דורות לא יאושר פטור לממ"ד בשטח 9 מטרים

שלי ברגיג:  אין בזה היגיון

שלי ברגיג:  אני חושבת שסעיף הפטור שנותן לבנות הוא אותו דבר

שלי ברגיג:  זה לא משנה אם זה גן או בית

יעקב אשר: אני מסכים

שלי ברגיג: צריך לחשוב על זה

שלי ברגיג:  זה מאוד יקל עלינו

שלי ברגיג:  הרבה מאוד ממבני ציבור שלנו הם לא בבעלות הרשות

שלי ברגיג:  אנחנו מועצה אזורית, זאת מציאות אחרת

יעקב אשר: זה בסמכות שלכם, נכון?     

רות שורץ חנוך: אנחנו עובדים על זה

רות שורץ חנוך:  אמרנו

שירה ברנד: אנחנו בודקים

יעקב אשר: אני רוצה לבשר לך שנאמר לי בסוג הטונציה שאני אוהב, שבמינהל התכנון בודקים את זה

יעקב אשר:  בודקים את זה – וזה יקרה

שלי ברגיג: יופי

שלי ברגיג:  אני חושבת שבמבני הציבור כבר היום אנחנו הרבה מעל הרובד של גני ילדים, מעונות יום ובתי ספר

שלי ברגיג:  יש מועדוני נוער, תנועות נוער

יעקב אשר: נכון

שלי ברגיג: חברים, כל הדברים האלו זה עמותות, הקצאות, זאת לא רשות מקומית פרופר

שלי ברגיג:  אנחנו צריכים את הפטור הזה גם שם, כי מדובר במיגון

שלי ברגיג:  סוגיה נוספת - - -     

יעקב אשר: נכון

יעקב אשר:  אני מסכים במאה אחוז

יעקב אשר:  אני רוצה להוסיף על זה משהו לגבי החשיבות של המקומות האלה בזמן שהוא חצי חירום: יש מקום שאתה יכול לשלוח אליו את הילדים למועדון אחר הצוהריים, כי יש שם ממ"ד וכולי

שלי ברגיג: נכון

שלי ברגיג:  לגמרי

שלי ברגיג:  אני רק רוצה להדגיש את מה שאמרת

שלי ברגיג:  אצלי במועצה האזורית רוב היישובים נמצאים בתוך ה-7 קילומטרים

שלי ברגיג:  יש כאלו שאינם

שלי ברגיג:  אם היו לי ממ"דים במבני הציבור שאינם גני ילדים, הייתי יכולה לקיים בית ספר במתכונת מסוימת

יעקב אשר: נכון

שלי ברגיג: אבל בגלל שחלקם לא ממוגנים, זה מייצר פגיעה ברציפות תפקודית

יעקב אשר: כי בתי הספר שלהם הם אזוריים, אז צריך לשנע, אבל אף אחד לא נוסע בימים האלה

יעקב אשר:  את צודקת

שלי ברגיג: כן, אבל בתוך הקיבוץ היה אפשר לייצר

יעקב אשר: את צודקת במיליון אחוז, לא במאה אחוז

שלי ברגיג: הרציפות התפקודית היא משהו שהוא מאוד חשוב

יעקב אשר: נכון

יעקב אשר:  הלאה

שלי ברגיג: יש דבר נוסף שהייתי שמחה שיבחנו בתוך תהליכי הפטור

שלי ברגיג:  אם מכניסים את מבני הציבור, לאפשר גם את הנגישות בפנים כשמדובר בבניין של שתי קומות

שלי ברגיג:  כשאתה עושה בניין ממ"דים שהוא שתי קומות, אתה יכול גם ליצוק את המעלית

שלי ברגיג:  אבל אם אני אכניס להיתר מעלית, אני כבר לא במסלול הפטור

שלי ברגיג:       אותו דבר גם לגבי וילות פרטיות

שלי ברגיג:  אני כתבתי את זה במכתב שהעברתי לוועדה וליושב-ראש

שלי ברגיג:  אתה רוצה לעשות ממ"ד בווילה במסגרת הפטור

שלי ברגיג:  אבל אתה לא רוצה שהממ"ד ייצא מתוך חדר, אלא אתה רוצה להוסיף איזה פרוזדור קטן

שלי ברגיג:  ברגע שהפרוזדור הוא תוספת בנייה שאיננה ממ"ד, נזרק הפטור ואנחנו חוזרים למסלול הרגיל והמייגע

שלי ברגיג:  צריך לחשוב על הוראה

יעקב אשר: תעצרי

יעקב אשר:  תשובה

רות שורץ חנוך: לגבי הפרוזדור – זה נפתר באמצעות התקנות של הג"א

רות שורץ חנוך:  אם משה שלמה נמצא פה, הוא יכול להרחיב

רות שורץ חנוך:  זה מסדרון שהג"א יגדירו אותו כחלק מממ"ד, ואז לא תהיה בעיה מבחינת - - -      

יעקב אשר: יגדירו או שהם כבר מגדירים את זה היום?      

רות שורץ חנוך: לפי הבנתי התקנות ממש נמצאות לקראת החתימה של שר הביטחון

יעקב אשר: זה כולל פיר מעלית או משהו כזה?     

רות שורץ חנוך: לא, היא דיברה על המסדרון

יעקב אשר: רק על המסדרון?     

רות שורץ חנוך: זה מסדרון, אבל זה משהו משמעותי

יעקב אשר: ברור לחלוטין

רות שורץ חנוך: לגבי המעלית, נבדוק

יעקב אשר: זה גם לא מסדרון, זו זרוע קטנה

רות שורץ חנוך: בדיוק

יעקב אשר: פיקוד העורף כאן

יעקב אשר:  בבקשה

משה שחל: שלום, כבוד היושב-ראש

משה שחל:  ברשותך, אני אתייחס למבואת הכניסה

משה שחל:  מבואת הכניסה היא מבואה שמשרתת את תפקוד הדלת של ממ"ד ואת ההגנה שלה מפני הדף ורסיסים

משה שחל:  אנחנו העלינו דרך היועצים המשפטיים שלנו ללשכת שר הביטחון תיקון לתקנות ההתגוננות, במטרה לאפשר את הגדלת המבואה והיציאה שלה לטובת תפקוד הממ"ד

משה שחל:  כרגע זה נמצא בשלבי חתימה, אנחנו נזרז את זה

יעקב אשר: זאת לא חקיקה?      

שירה ברנד: תקנות

יעקב אשר: תקנות שלכם?     

שירה ברנד: כן

יעקב אשר: ברגע שהתקנות האלה יתוקנו, אתם תכירו בזה כחלק מהבנייה?     

רות שורץ חנוך: כן

יעקב אשר: זה לגו

שירה ברנד: נכון

משה שחל: אני רק אגיד שבינתיים אנחנו כן בודקים את הבקשות שמגיעות במסגרת הוראת השעה

משה שחל:  אנחנו במצב של לפני החתימה וממש מחכים לאישור, כדי שנוכל לשחרר את כל הבקשות

משה שחל:       רק בשביל לסבר את האוזן

משה שחל:  עד כה התקבלו במסלול הוראת השעה בשבוע וחצי האחרונים בסביבות 120 בקשות, מתוכן שליש כבר אושרו

יעקב אשר: זה הרבה מאוד

יעקב אשר:  למי זה מחכה לחתימה אצלכם?     

משה שחל: זה בלשכת שר הביטחון

משה שחל:  אנחנו נקדם את זה בתוך הבית כמה שיותר מהר

יעקב אשר: אם אתה צריך עזרה – תגיד לי

יעקב אשר:  זה חשוב מאוד, כי זה מרוץ שליחים

יעקב אשר:      מה התייחסותך לגבי הנושא של מבני ציבור, להכליל אותם בפטור הזה?      

משה שחל: אני כתבתי פה כמה נקודות לשיחה לאחר מכן עם רותי

משה שחל:  אנחנו עובדים כדי לקדם כמה שיותר מסלולים לצמצום של פערי מיגון, גם בראיית המגורים וגם בראיית מוסדות החינוך

יעקב אשר: אני שואל אותך דבר מאוד פשוט

יעקב אשר:  למה לא לקחת כרגע ולהגדיר: בניין עד שתי קומות, בין אם הוא פרטי ובין אם הוא משמש כבניין ציבורי?      

משה שחל: כבוד היושב-ראש, אני אסביר את המורכבות

משה שחל:  המורכבות היא שזה חייב להתבצע כמו שצריך

משה שחל:  נכון שהמרחב המוגן הוא רק קופסת בטון, אבל צריך לשים לב שהוא אמור להיות מעוגן ומחובר למבנה

משה שחל:  ככל שאנחנו עולים בגובה, צריך לוודא ששלב הביצוע יבוצע באחריות

שלי ברגיג: אבל אתה לא עולה בגובה

שלי ברגיג:  מה זה משנה אם זה שתי קומות גן ילדים, שתי קומות בית ספר או שתי קומות וילה?      

יעקב אשר: דיברתי על שתי קומות

משה שחל: המרחב המוגן צריך גם להבטיח יציבות

משה שחל:  אנחנו כפיקוד העורף ניישם כל מסלול ירוק, בכל הכיוונים

משה שחל:  אנחנו רק מבקשים שתהליך הביצוע – שאנחנו כבר לא חלק ממנו – יתבצע בצורה נכונה ובאחריות

שלי ברגיג: אבל גם בהליך הפטור אני צריכה לעבור הג"א

שלי ברגיג:  הג"א תהיה תמיד

משה שחל: אני אסביר

משה שחל:  אנחנו בשלב ההיתר, כשמאשרים את התכנון

משה שחל:  שלב הביצוע הוא בידי עורך הבקשה, המהנדס והמבקש עצמו

שלי ברגיג: נכון

משה שחל: במסגרת הוראת השעה אנחנו גם חידדנו כמה שיותר לגבי הדוחות שרלוונטיים לשלב הביצוע, למשל דוחות אטימות, דוחות התקנה של מסגרות מגן

משה שחל:  אנחנו צריכים לוודא שמרחב מוגן נבנה בהתאם לתוכנית

שלי ברגיג: אבל זה לאכלוס

משה שחל: נכון, ושלב האכלוס לא קיים בהוראת השעה

משה שחל:  זה חלק מהעניין שאנחנו צריכים לגבש עם מינהל התכנון, שבקרת התוכנית הזאת - - -     

שלי ברגיג: אבל למה בדיקת האכלוס שלך בווילה שהיא שתי קומות, פחותה בדיקת האכלוס שלך בגן ילדים שהוא שתי קומות או בבית ספר שהוא שתי קומות? אין נפקא מינה

רות שורץ חנוך: להפך

משה שחל: היא לא פחותה

משה שחל:  אני לא אמרתי שהיא פחותה

שלי ברגיג: אז אני אומרת שהוראת שעה יכולה להיות מנותקת מהייעוד

שלי ברגיג:  מה זה משנה אם אלה מגורים, תעשייה, מסחר או בית ספר?     

יעקב אשר: תשוו בין הדברים

מיטל להבי: צריך רק להגדיל את השטח בייעוד וזהו

משה כרמל: היושב-ראש, צריך גם להגדיל מעבר ל-9 מטרים מרובע

יעקב אשר: רגע, זאת השאלה הבאה שלי

יעקב אשר:       משה, בוא נצא מנקודת הנחה שאני חושב שמה שצריך לעשות – למינהל התכנון בתחילת הישיבה היה קשה עם זה – זה ללכת על השוואה של התנאים הללו, למעט דבר אחד

יעקב אשר:  צריך שיהיה לכם מפרט שאומר מה הגודל שצריך להיות

יעקב אשר:  גן ילדים הוא 9 מטרים, מועדון נוער הוא 12 מטרים

יעקב אשר:  שידעו מראש, אבל שירוצו על אותו תהליך

יעקב אשר:       בבקשה, משה

משה שחל: לכל סוגי המבנים והשימושים קיימות תקנות לפי תוחלת הנזק

משה שחל:  מה הכוונה במונח הזה? כמות האנשים שממ"ד או מרחב מוגן אמור לאכלס בתוכו, היא שקובעת את העובי ואת מתאר ההנדסי שלו

משה שחל:  מבחינתנו במרחב מוגן מוסדי לחינוך טיפוס המיגון הוא בין המחמירים

משה שחל:  יש כללים גם לגבי שטח מינימלי של כיתת גן, זה 12 מטרים למרחב מוגן אחד

משה שחל:  אפשר גם לייצר מרחב מוגן גדול ליד ארבע כיתות

משה שחל:       הכול אפשרי

משה שחל:  אנחנו יודעים להיות בתקנות - - -     

יעקב אשר: אוקיי, אז אין מגבלה

משה שחל: היושב-ראש, הנקודה היא שחשוב לנו מאוד שבשלב הביצוע הממ"ד הזה יבוצע כמה שיותר באחריות

יעקב אשר: כמו בבית פרטי

יעקב אשר:  מה ההבדל?     

משה שחל: בבית פרטי אין שלב פיקוח מטעם הרשות המקומית, ובגלל זה חשוב לנו - - -     

גלעד ארדן: הוא מדבר על פטור

גלעד ארדן:  מודיעים להם בסוף שזה בוצע

שלי ברגיג: לפי מה שאתה אומר זה בדיוק הפוך

שלי ברגיג:  את מבני הציבור אמור להיות לך קל יותר לאשר לפטור מאשר את הבתים הפרטיים, כי במבני ציבור הרשות המקומית בונה

יעקב אשר: 	לרשות מקומית יש איזושהי אחריות

משה שחל: אני אסביר

משה שחל:  אם אתם תבטיחו מסלול פיקוח, לנו יהיה יותר נוח להחריג את הגודל הזה

יעקב אשר: אוקיי

יעקב אשר:  אלה רק תקנות, נכון?     

רות שורץ חנוך: תקנות

יעקב אשר: אני חושב שכשאתם תביאו את הרעיון הזה לביצוע בתקנות, אפשר בהחלט, ואני מציע, אם השלטון המקומי שומע אותנו, שתהיה החלטה שבאחריות של מהנדס עיר לבדוק את איש המקצוע שבודק שזה נעשה כמו שצריך ועל פי ההנחיות של פיקוד העורף

משה כרמל: בתנאי שתהיה תוספת של כוח אדם לעניין

יעקב אשר: אוי נו באמת

משה כרמל: מה לעשות

משה כרמל:  הרגע דיברנו על זה שפיקוד העורף צריך עוד כוח אדם כדי שיבדוק

משה כרמל:  גם הוועדות צריכות עוד מישהו שזאת המומחיות שלו

יעקב אשר: 	 	אבל לוועדות יש מפקחים, ויש להן - - -     

מיטל להבי: שינוי בסדרי העדיפויות בוועדות לעת חירום

יעקב אשר: כן, תסיימי בבקשה

שלי ברגיג: בתור מי שמוציאה היתרים בוועדה, אני מוכנה לקבל את הפטור מהיתר ולעבור את הרגולציה בפיקוד העורף לקבלת טופס 4

שלי ברגיג:  אני מוכנה להכניס למערכת בדיקת איטום, חלון, בטון

שלי ברגיג:  כל מה שצריך – אני מוכנה

שלי ברגיג:  להכניס למערכת, לקבל תשובה של החבר'ה אצלי במרחב

שלי ברגיג:  הם דווקא בזמינות די גבוהה, לא שמעתי הרבה תלונות

שלי ברגיג:  אני מאוד מרוצה

שלי ברגיג:       אני מוכנה לקבל פטור מהיתר ולעבור איתך רגולציה על הביצוע

שלי ברגיג:  רק תנו לי את הפטור גם למבני ציבור, זה קריטי

יעקב אשר:  אוקיי

יעקב אשר:  כל מילה מיותרת, משה

משה כרמל: אדוני, אני מבקשת, אם אפשר דקה אחת

יעקב אשר: רגע, אני מבקש רגע לסיים

יעקב אשר:      משה, אני מבקש שתתחילו לסגור את הקצוות עם מינהל התכנון

יעקב אשר:  תמצא איזשהו נוסח בכיוון הזה

יעקב אשר:  אני בטוח שמרכז השלטון המקומי יאמץ את זה

יעקב אשר:  שיהיה איזשהו טופס שמהנדס הרשות - - -     

משה כרמל: אבל אנחנו חייבים שזה יעבור דרכנו, כדי לראות אם אנחנו יכולים לעמוד - - -     

יעקב אשר: בואי, תקשיבי לי

משה כרמל: יש פה גם עניין של אחריות

יעקב אשר: נכון, אבל אל תשכחי שאת גם מייצרת לו את ההיתר

יעקב אשר:  אז מה פתאום אחריות? זה הפוך

יעקב אשר:  את חלק מהעניין הזה

יעקב אשר:  אתם תהיו פה טיפה יותר מקצועיים, תבדקו בגדול שהדברים נעשו, משהו הכי בסיסי שצריך לבדוק

יעקב אשר:  אם משהו לא נבנה תקני וטוב בבית פרטי, שהוא יכול להיות בית עם עשרה ילדים, מה ההבדל בינו לבין גן ילדים שנכנסים בו עשרה ילדים או יותר?      משה, אני מבקש לסגור את הקצוות האלה ולבשר לנו באחת הישיבות הקרובות לגבי הדבר הזה

יעקב אשר:       שלי, תודה רבה

שלי ברגיג: תודה רבה לכם

סטפן אבו חדרה: ברשותך, אני מבקש לפנות למטה התכנון ולמינהל התכנון בנימה מאוד חברית - -      

יעקב אשר: אישית

סטפן אבו חדרה: - - לשתף אותנו יותר

רות שורץ חנוך: במה? במה צריך לשתף אתכם? יש הערות ציבור, אתם מעירים לנו כל הזמן

רות שורץ חנוך:  במה יש לשתף?     

יעקב אשר: בדיוק

סטפן אבו חדרה: כן, אבל בדיונים שאתם מקיימים זה מאוד משפיע - - -     

רות שורץ חנוך: היו"ר רצה שזה יהיה מהר, אז בוא נשתף את מי שצריך ונעשה - - -     

יעקב אשר: השיתוף צריך להיות, אבל נדבר עליו בימים יותר טובים

יעקב אשר:  לפעמים סיעור מוחות הוא טוב

יעקב אשר:  אני אוהב להתייעץ לפעמים, רק לא למשוך את הדברים בגללו

חיים ילין: אדוני, לא דיברנו על קיצור של הליכי רישוי

חיים ילין:  אני חושב שזה אמור להיות בליבת הדיון הזה או שנייחד דיון נפרד לזה

יעקב אשר: תכף אני אתן לך להעלות כמה נקודות

יעקב אשר:       כן, בבקשה

אופיר אתגר:  אני העליתי בדיון בפעם הקודמת את הסיפור של המימון מול הדיירים, ואת העובדה שאנחנו נמצא את עצמנו עם הרבה מאוד בניינים שחיזקו את עצמם בממ"דים

אופיר אתגר:  אנחנו לא נצליח להגיע להתחדשות עירונית אמיתית לאחר מכן, כי הבניינים האלה יישארו

יעקב אשר: דיברנו על זה

אופיר אתגר: בדיוק

אופיר אתגר:  עשיתי איזושהי חשיבה

אופיר אתגר:  בהמשך אני מקווה לשבת עם רותי לגבי הטמפלטים שדיברנו עליהם, אז כדי לזרז את התהליכים האלה

יעקב אשר: נכון

יעקב אשר:  אתם עושים שיעורי בית אני רואה

אופיר אתגר: זה חלק מהעניין

נחמה בוגין: אדוני, אני חייבת לצאת

נחמה בוגין:  אני ממתינה בסבלנות, אם אפשר רק דקה - - -     

אופיר אתגר: אני אוותר, שתדבר

יעקב אשר: בבקשה, נחמה

נחמה בוגין: תודה

נחמה בוגין:  הייתי שמחה אם לא הייתי צריכה להעלות את הנושא הזה כאן, אבל אין ברירה

נחמה בוגין:  עם פרוץ המלחמה הוועדות המקומיות חסמו את האפשרות של גישה מקוונת למידע בוועדות

נחמה בוגין:       פניתי למינהל התכנון, שייאמר לזכותו שניסה לפתור את הבעיה הזאת

נחמה בוגין:  שמאי מקרקעין לא יכולים לקבל מידע תכנוני

יעקב אשר: למה?     

נחמה בוגין: משום שהעיון נחסם

יעקב אשר: למה?     

נחמה בוגין: הטענה היא שיש חשש שגורמים עוינים יוציאו משם אינפורמציה

מיטל להבי: איזה כיף – חשש

יעקב אשר: סייבר? איראן? מי?     

קריאה: ממש, ממש

נחמה בוגין: בינתיים כל הנושא הזה תקוע

נחמה בוגין:  הציבור לא מקבל שירות

יעקב אשר: כל הרשויות?     

נחמה בוגין: חלק גדול מהרשויות, קשה אפילו לעקוב אחרי זה

נחמה בוגין:  ואם כבר מדברים על חסמים, אין ספק שחוות דעת שמאיות - - -     

יעקב אשר: מירה סלומון, את מכירה את העניין הזה? תסתכל האם היא נמצאת בזום

נחמה בוגין: חייבים לשחרר את העניין הזה

יעקב אשר: מינהל התכנון, אתם מכירים את התופעה?     

רות שורץ חנוך:  אנחנו קיבלנו את הפנייה של – הינה מירה, אולי היא תענה?     

יעקב אשר: כן, אבל תגידי קודם מה את יודעת

רות שורץ חנוך: אנחנו קיבלנו את הפנייה של נחמה ובדקנו

רות שורץ חנוך:  אנחנו יודעים שיש רשויות שחסמו מטעמי ביטחון, למרות שאצלנו בממשלה אין הנחיה כזאת

נחמה בוגין: לדעתי חסמו בחוסר סמכות

רות שורץ חנוך:  נאמר לנו שכל רשות מקומית היא סוברנית לסגור

רות שורץ חנוך:  אנחנו בודקים את זה עכשיו מבחינת פרסום של היתרי הבנייה, אבל אין לי כרגע - - -     
 

יעקב אשר: תכף נשמע את מירה

יעקב אשר:  אני מבקש מכם, אתם צריכים לבדוק את זה

יעקב אשר:  יש לכם את רשות הסייבר הלאומי

יעקב אשר:  יש אחראי על הדברים הללו במדינה

תדמור עציון: כשהגיעו הפניות הראשונות המנמ"רית שלנו פנתה לגורמי הסייבר במדינה

תדמור עציון:  אין הנחיה כזאת מטעמם

נחמה בוגין: בדיוק

יעקב אשר: אתם צריכים לשאול שאלה האם אתם יכולים להורות

יעקב אשר:  יש לכם סמכות להורות

נחמה בוגין: להרים את השלטר בחזרה

יעקב אשר: האם יש לכם סמכות או שיש לכם בעיה

יעקב אשר:  יש לכם את הסמכות, זה ברור

תדמור עציון: אין לי סמכות להורות ליועץ משפטי של הוועדה המקומית

תדמור עציון:  הוא לא כפוף אליי

תדמור עציון:  הוא לא חלק ממערך הייעוץ המשפטי לממשלה

נחמה בוגין: אבל באותה מידה אין לו סמכות לחסום לנו את - - -     

יעקב אשר: רגע, נחמה

יעקב אשר:  זה לא יועץ משפטי

יעקב אשר:  זאת החלטה מינהלית

תדמור עציון: הוא יועץ משפטי, אבל הוא לא שלי

תדמור עציון:  הוא לא חלק ממערך הייעוץ המשפטי של המדינה

תדמור עציון:  לכן יש פה עניין של - - -     

יעקב אשר: זו שאלה משפטית? זו לא שאלה משפטית בכלל

תדמור עציון: הטענה של נחמה שפנתה אלינו הייתה לזה שהן פועלות בחוסר סמכות

נחמה בוגין: לא, רגע, סליחה

נחמה בוגין:  הטענה הייתה שסגרו לנו את השלטר והציבור לא מקבל שירות

נחמה בוגין:  מי דיבר על חוסר סמכות בכלל?     

יעקב אשר: נחמה, אני הבנתי

יעקב אשר:  תני לי להמשיך לכדרר

יעקב אשר:       אין פה שאלה משפטית או לא משפטית

יעקב אשר:  אתם צריכים לדעת, בשביל ביטחון עם ישראל, לשאול את המומחים לסייבר ולביטחון האם מבחינתם יש בעיה, ולקבל מהם את התשובה בכתב

יעקב אשר:  אחרי שתקבלו תשובה, אתם צריכים להוציא הנחיה לרשויות המקומיות ולמהנדסי הערים

יעקב אשר:  אני לא בודק כרגע האם יש לכם סמכות או לא

יעקב אשר:  אתם תבדקו מול רשות הסייבר הלאומית, שלא קיים חשש

יעקב אשר:       מכאן אנחנו עוברים בשידור חי למירה ממרכז השלטון המקומי

יעקב אשר:  מירה, תספרי לנו מה קורה

משה סולומון: תודה

משה סולומון:  אנחנו יודעים על כמה רשויות מקומיות שהורידו את ה-GIS שהן מממנות ומפעילות בעצמן

משה סולומון:  אין חובה שבדין להעלות  GISלשירות - - -      

נחמה בוגין: אני מדברת על היתרי בנייה

נחמה בוגין:  יש חובה ויש הרבה רשויות

נחמה בוגין:  זה לא כמה

נחמה בוגין:  יש הרבה מאוד כאלה

משה סולומון: סליחה, נחמה

משה סולומון:  אין חובה שבדין להעמיד GIS

משה סולומון:  יש את מפ"י - - -     

נחמה בוגין: היתרי בנייה? בוודאי שיש

משה סולומון: בכל הכבוד - - -     

יעקב אשר: לגבי היתרי הבנייה, אומרת שירה - - -      

נחמה בוגין: יצא מכתב של עורך דין ארז קמיניץ, שיודע דבר או שניים לגבי מה חייבים ומה לא

נחמה בוגין:  יצא מכתב משפטי של מינהל התכנון

נחמה בוגין:  תתכבדו ותעיינו בהם

יעקב אשר: נחמה, שנייה

יעקב אשר:  אני רוצה לשמוע את שירה

שירה ברנד:  יש חובה לפרסם היתרי בנייה באתר האינטרנט, זה בתקנות הרישוי

משה סולומון: נכון

שירה ברנד: GIS לא, אבל היתרי בנייה כן

מיטל להבי: אבל GIS הוא מתקציב ציבורי

מיטל להבי:  את סוגרת אותו סתם

משה סולומון: שירה, זה נכון

משה סולומון:  יש חובה

משה סולומון:  יש גם הלכה של בית המשפט העליון בשאלה הזאת

משה סולומון:  חד משמעית יש חובה לפרסם היתרי בנייה

נחמה בוגין: אז למה חסמתם?     

משה סולומון: מה הקשר למערכת GIS?      

נחמה בוגין: אני דיברתי על היתרי בנייה

משה סולומון: - - -     

נחמה בוגין: אדוני היושב-ראש, עברנו כבר לנושא אחר, לא?     

יעקב אשר: נחמה, תני לי להסתבך לבד

יעקב אשר:      מירה, היא לא דיברה על GIS

יעקב אשר:  נחמה מדברת כרגע על היתרי בנייה

יעקב אשר:  עזבי את ה-GIS, למרות שגם זה שירות שאני חושב - - -     

נחמה בוגין: גם את ה- GIS צריך לפתוח

יעקב אשר: שנייה, אבל למה את עוזרת לי?      

נחמה בוגין: סליחה

נחמה בוגין:  אדוני לא צריך את העזרה שלי בזה, אני בטוחה

יעקב אשר: אז תסבירי את זה לעצמך שנייה, כדי לחסוך ככה את הזמן

יעקב אשר:      אני רוצה לדעת את עמדתכם

יעקב אשר:  בסוף אתם הגוף שמייצג את הרשויות המקומיות

יעקב אשר:  לא יכול להיות שכל ראש רשות יבוא עם העצבים שלו ויגיד שהוא סוגר GIS

יעקב אשר:  תכף הוא יסגור גם את המצלמות, כי מישהו יכול לחדור לו למצלמות של הפיקוח העירוני

יעקב אשר:       חברים, אנחנו לא עוצרים את המדינה לגמרי

יעקב אשר:  אנחנו לא יכולים

יעקב אשר:  מירה, אני מבקש שתגרמי לכך שתצא הנחיה ברורה שלכם

יעקב אשר:  אנחנו לא יכולים ככה

יעקב אשר:  אנחנו תוקעים שמאויות, תוקעים אדריכלים, תוקעים הרבה דברים שקשורים לתיקי מידע או לדברים מהסוג הזה

יעקב אשר:  אין שום סיבה בעולם

משה סולומון:  אדוני, אני יצאתי כנגד הטענה שהן פועלות בניגוד לדין

יעקב אשר: עזבי

יעקב אשר:  אתם המשפטנים אוהבים את הדין

יעקב אשר:  אני מדבר איתכם על החיים

יעקב אשר:  תעזבו כבר את הדין כל היום

משה סולומון: אדוני, אני מבינה

משה סולומון:  אבל עברתי דבר-דבר

יעקב אשר: אוקיי, אז עברנו מהדין לחיים

יעקב אשר:  יאללה

משה סולומון: לגבי הפנייה למערכת הסייבר הלאומית שאדוני העלה, או קבלת איזושהי הודעה על כך שאין קושי ואין חשש

משה סולומון:  הוצאה ופרסום של הודעה שכזו, זה משהו שהוא בהחלט מקובל עלינו

יעקב אשר: שירה, זה משהו שאתם חייבים לבדוק

משה סולומון: אנחנו לא מתנגדים לפרסם הודעות של גורם ממשלתי שאומר שאין חשש בהעלאת מערכות

יעקב אשר: זה לא שירה, זה חונה אצל רותי

משה סולומון: אני אבקש שגם איש מערכות המידע שלנו יפנה בעצמו ובאופן ישיר

יעקב אשר: יפה, שגם הוא יפנה

יעקב אשר:  וברגע שתקבלו תשובה שאין בעיה כזאת, אני מבקש – את יודעת לכתב אותי במכתבים – לראות מכתב שיוצאת הנחיה ברורה לראשי הרשויות או - - -     

משה סולומון: הודעה

משה סולומון:  לא הנחיה, הודעה

יעקב אשר: לא, אבל זאת הנחיה

יעקב אשר:  הודעה והנחיה

יעקב אשר:  אתם הגוף המייצג, אני רוצה להזכיר לך

משה סולומון: נכון, אדוני

משה סולומון:  אנחנו גוף מייצג, לא מנחה

משה סולומון:  אנחנו בהחלט נוציא הודעה עם ההמלצה

משה סולומון:  אנחנו יודעים להמליץ

יעקב אשר: מירה, תשקלי את המילים בעניין הזה, כי אנחנו עוד ניפגש בכל מיני חוקים שבהם אם אין לכם את האפשרות להנחות – אז אני אסתדר לבד

יעקב אשר:  למה אני צריך את כל הגוף הזה, שהייתי חלק גדול ממנו ואפילו הייתי בו סגן היושב-ראש?      

משה סולומון: - - -     

יעקב אשר: כן, נחמה

נחמה בוגין: אדוני, אני חייבת להגיד שהתשובה מאוד מקוממת, משום שלי כשמאית מקרקעין יש אחריות על מה שאני כותבת

נחמה בוגין:  אנחנו בעת מלחמה

נחמה בוגין:  הוועדות חסומות כבר חודש

נחמה בוגין:  הציבור לא מקבל שירות

נחמה בוגין:  תהליכים נתקעים ופה מדברים איתי על כן חוסר סמכות או לא חוסר סמכות

נחמה בוגין:       זה לא מעניין

נחמה בוגין:  מה שמעניין הוא שמישהו צריך לקחת אחריות ולצאת מהמצב המגוחך הזה

נחמה בוגין:  אני מבקשת שתצא הנחיה ברורה ומיידית מהגורם המתאים לפתוח את הנושא הזה

יעקב אשר: אני מחפש את הגורם

יעקב אשר:  נחמה, לכן פניתי למינהל התכנון

יעקב אשר:  אני לא יודע

יעקב אשר:  עוד פעם: אני לא נכנס כרגע לשאלת הסמכות

יעקב אשר:  אני הייתי רוצה שתצא הנחיה כזאת לוועדות המקומיות

נחמה בוגין: כשדיברנו על העובדים הזרים, אדוני בעצמו אמר: רבותיי, תעזבו את הנקודה ואת הפסיק שאחרי הנקודה

נחמה בוגין:  אנחנו בזמן מלחמה

יעקב אשר: אוקיי, נחמה, אנחנו מיצינו את זה

נחמה בוגין: תודה רבה

יעקב אשר: אני מסכם

יעקב אשר:  מירה, אני מצפה ממרכז השלטון המקומי שירים את הכפפה וירגיע את ראשי הרשויות

יעקב אשר:  לדעתי, אם ייצא אליהם מכתב כזה, הוא ירגיע את אותם אנשים שפוחדים

יעקב אשר:  אני לא מאמין שיהיה מנמ"ר אחד שיבוא ויגיד אחרת ממה שרוב המנמ"רים במדינת ישראל חושבים

יעקב אשר:       אני מבקש לקבל את זה כהודעה בצורה של הנחיה, כי כמרכז השלטון המקומי גם אתם מחויבים לקדם את הבינוי במדינת ישראל

יעקב אשר:       אני מבקש ממינהל התכנון לבדוק

יעקב אשר:  אני לא יודע על סמך איזה סעיף ועל סמך איזו הסמכה, אבל שתצא הנחיה כזאת

יעקב אשר:  ואם מישהו ייקח אתכם לבית משפט בגלל העניין הזה, אני אבוא להעיד עדות אופי

רות שורץ חנוך: אתה מבטיח?     

יעקב אשר: מבטיח

יעקב אשר:  אם זה קשור אליך, אז כן

יעקב אשר:  עדות אופי זה כבר משהו ספציפי

נחמה בוגין: תודה רבה, אדוני

יעקב אשר: סגנית ראש עיריית תל אביב, בבקשה

מיטל להבי: אני לא מופיעה פה כסגנית

אופיר אתגר: - - -     

יעקב אשר: אתה היית באמצע

יעקב אשר:  בוא תהיה ג'נטלמן מה שנקרא

יעקב אשר:      נחמה, תודה רבה

מיטל להבי: אני לא מדברת כסגנית ראש העיר אלא כחברת הוועדה המקומית לתכנון ובנייה

מיטל להבי:  קודם כל אני רוצה להגיד שמשהו השתנה אצלי בקונספציה, בתפיסה, אחרי ה-7 באוקטובר

מיטל להבי:  אני אומרת: לעולם נצטרך כיפת הגנה

מיטל להבי:  זה לא עניין של שבוע חירום, חודש חירום, שנת חירום

מיטל להבי:  אם תיסגר החזית מדרום, יכולה להיפתח החזית מצפון ולעולם נצטרך כיפת הגנה

מיטל להבי:  לכן ההקלה על בניית המיגוניות והממ"דים היא מאוד מאוד עקרונית

מיטל להבי:      השתתפתי בישיבה על תמ"א 40/א/1 במחוז וראיתי רשויות שרוצות להחריג את עצמן

מיטל להבי:  הן לא בחלק והן בעיקר במחוז תל אביב

מיטל להבי:  ואז אני מסתכלת על מחוז תל אביב ואני מחפשת נתונים

מיטל להבי:  משה, אני מאוד מציעה שבדיון הבא אתה תציג נתונים של היקף המיגון במדינת ישראל

מיטל להבי:  אני רוצה לומר שלמשל בתל אביב-יפו 64% מהבניינים הם ללא מיגון

מיטל להבי:  אנחנו לא יכולים שלא להתייחס להיקף מיגון מאוד מאוד מצומצם, ואז לבוא ולדבר על החשיבות של דברים אחרים

מיטל להבי:       אני קראתי גם חלק מההתנגדויות של ראשי הערים – ששירה תתייחס אליהן ב-16 בחודש – ואני רוצה להגיד שבין ההתנגדויות אני רואה דברים של שלמות מהמסד ועד הטפחות בכל הקומות

מיטל להבי:  אפשר לחשוב, מדובר בתמ"א 40/א/1 על קומה אחת או שתיים

מיטל להבי:  על איזו שלמות מדברים? מדברים שלא יחול על מרקמים לשימור

מיטל להבי:  אם אני מבינה את זה, בעיר תל אביב-יפו המרקמים לשימור אלה פלורנטין, כרם התימנים, נווה צדק

יעקב אשר: שדווקא שם אין ממ"ד אחד - - - 

מיטל להבי: נכון

מיטל להבי:  אלה נווה צדק, שכונת התקווה

מיטל להבי:  אלה המרקמים לשימור? בכל המקומות האלה, שהם ותיקים, לא יהיה מיגון כי זה מרקם לשימור?      

יעקב אשר: הגיע הזמן לשמר את בני האדם

יעקב אשר:  לאחר מכן לשמר את המבנים

מיטל להבי: בדיוק

מיטל להבי:  להקל על הבירוקרטיה, לזרז מיגון לאזרחים

מיטל להבי:  חיי האדם הם קודמים להכול

מיטל להבי:  אנחנו בסיטואציה שנידרש לכיפת הגנה לתמיד

מיטל להבי:  לכן אני באה ואומרת: לא רק תמ"א 40/א/1

מיטל להבי:  אני מצטרפת לקריאה של התאחדות הקבלנים פה, להאריך גם את תמ"א 38

מיטל להבי:       לגבי כל ההיסטריה הזאת מהתמ"אות, שתמ"א 38 הציפה את המדינה

מיטל להבי:  שמישהו יביא את הנתונים

מיטל להבי:  כמה אחוז מאוכלוסיית ישראל עשתה תמ"א 38

מיטל להבי:  שני ישראלים גרים באותו בניין

מיטל להבי:  עד שהם מגיעים להסכמות

מיטל להבי:  זה לא קורה כל כך מהר

יעקב אשר: את בעד הארכה?     

מיטל להבי: אני בעד הארכת תוקף של תמ"א 38

יעקב אשר: מה לא טוב בחלופות?      

מיטל להבי: גם החלופות

יעקב אשר: אבל החלופות קיימות

מיטל להבי: אני רק באה ואומרת שהרבה מהחלופות מדברות על מתחמי ענק

מיטל להבי:  כשאתה בקושי מגיע להסכמה כדי לעשות תמ"א לבניין, אז אתה רוצה לעשות תמ"א ל-20 בניינים?      

יעקב אשר: הבנתי, תודה

יעקב אשר:  אני רוצה רגע להעלות את הנושא הזה, חבל שחיים יצא

קריאות: יש פה נציגים

יעקב אשר: יש נציגים, אני יודע

יעקב אשר:  אני קיבלתי על זה הרבה מאוד – תסבירו לי, כי היועץ המשפטי שלי ניסה להסביר לי ולא - - -      

גלעד ארדן: תמ"א 38 פקעה

יעקב אשר: תמ"א 38 הסתיימה

גלעד ארדן: היא פקעה ב-1

גלעד ארדן: 10, חוץ מכמה מרחבי תכנון שבהם כבר החליטו שהם רוצים להמשיך

שירה ברנד: זה באזור המרכז

גלעד ארדן: כן

גלעד ארדן:  חלק מהם כבר הגישו תוכנית במקום התמ"א 38

גלעד ארדן:  הם הגישו והתמ"א הוארכה, עד שהתוכנית תאושר

יעקב אשר: אבל בשאר הארץ זה כבר לא קיים?     

גלעד ארדן: בשאר הארץ לא קיים

גלעד ארדן:  נתנו להגיש תוכניות עד סוף פברואר בכמה מרחבי תכנון שביקשו את זה

יעקב אשר: כמה ביקשו?     

שירה ברנד: הרבה

גלעד ארדן: 14 אני חושב

שירה ברנד: זה באזורי הביקוש

שירה ברנד:  זה לא במקומות שממילא זה לא היה רלוונטי

מיטל להבי: אבל זה נשאר לשיקול הדעת

מיטל להבי:  ברגע שמוגשת תוכנית, הם יכולים להחליט להאריך או לא להאריך

מיטל להבי:  זה כל הזמן, השיקול הדעת הזה

מיטל להבי:  אני חושבת שחיי האדם - - -      

יעקב אשר: לא, רגע

שירה ברנד: זה לא להאריך או לא להאריך

שירה ברנד:  כשמוגשת תוכנית, זה מוארך

שירה ברנד:  ההחלטה היא שהאריכו את המועד

שירה ברנד:  אבל כשמוגשת תכנית, צריך לעמוד בהוראות התוכנית, וכאן יש שיקול דעת לוועדה

יעקב אשר: לדון בה

יעקב אשר:  כל תוכנית של תמ"א 38 היא אד הוק לתוכנית שלה

גלעד ארדן: למי שלא רוצה – היא לא תהיה

יעקב אשר: האם הכלי של תמ"א 38, שפתאום מתגעגעים אליו כל כך, בשילוב עם תמ"א 40/א/1 יכול להיות שילוב יותר מנצח בגלל היקפים יותר קטנים או בגלל שהוא יותר נקודתי? אני שואל, שוב, מחוץ לקופסה

שירה ברנד: צריך לחשוב

שירה ברנד:  אנחנו לא יודעים לשלוף

יעקב אשר: חיים, גם אתה דיברת על הארכה

יעקב אשר:  אתה רוצה להסביר?     

חיים ילין: נכון

חיים ילין:  לקח עשר שנים וארבעה תיקונים עד שתמ"א 38 התחילה לעבוד

חיים ילין:  כשמשהו מתחיל לעבוד, הטבע שלנו הוא להרוג אותו

חיים ילין:  עד שהכלי החדש הזה, 40/א, יתחיל לעבוד, יידרשו עוד שלושה, ארבעה או חמישה תיקונים עד שנדע איך להשתמש בו ועד שהרשויות המקומיות ילמדו אותו

חיים ילין:       כל העסק הזה ייקח שנים

חיים ילין:  אנחנו רוצים עכשיו כלי שעובד

חיים ילין:  לכן אנחנו אומרים: תאריכו, אנחנו יודעים כבר לעבוד עם תמ"א 38

מיטל להבי: בתמ"א 40/א/1 אין גם תמריצים

מיטל להבי:  לכן במקום שבו האוכלוסייה היא חלשה, היכולת לבצע תהיה מאוד מוגבלת

יעקב אשר: נכון, אין תמריץ כדי לבנות

מיטל להבי:  אין שום תמריץ

מיטל להבי:  אני מסכימה עם המשפט של חיים, שאמר שעד שמשהו מתחיל לעבוד - - -      

יעקב אשר: לא, לא, רגע

יעקב אשר:  המלחמה היא תמריץ מצוין, אבל כשהכיס ריק - -      

שירה ברנד: נכון

יעקב אשר: - - אז אדם יחזיק את הידיים ויגיד: זה מה שיש לי – כי אחרת אני לא אוכל ואני אמות מלא לאכול

תדמור עציון: אני גם מזכירה שהחלופה חוקקה בחוק

תדמור עציון:  היא מאפשרת לנו - - -     

יעקב אשר: אני שואל אתכם

יעקב אשר:  אני לא בא לקבוע עכשיו מסמרות, בגלל שלא צללתי בזה מספיק

ניצן פלדמן: החלופה עוד לא עובדת

ניצן פלדמן:  עוד לא אושרו התקנות של החלופה

תדמור עציון: התקנות בחתימה

גלעד ארדן: התקנות בחתימה

ניצן פלדמן: איך בחתימה? כבר חצי שנה אני שומעת את זה

תדמור עציון: לא, ממש לא

תדמור עציון:  אני העברתי אותן לפני מספר ימים

ניצן פלדמן: תודה

יעקב אשר: הרמת לי להנחתה

יעקב אשר:  אמר לי היועץ המשפטי שלנו תומר, שאני מקווה שהוא עוקב אחרינו כרגע, שהוא יודע שהתקנות כבר אצל השר בחתימה

יעקב אשר:  אני מבקש שתדאגו שזה יקרה מהר

שירה ברנד: התקנות אצל השר בחתימה

תדמור עציון: עברו כבר לחתימה

יעקב אשר: אין לי דעה לגבי זה

יעקב אשר:  בדרך כלל אני עובד רק עם החושים

יעקב אשר:  אם הרבה אנשים באים וטוענים את אותה טענה, אז יש פה משהו

יעקב אשר:  אולי משהו לא טוב, אולי משהו טוב

יעקב אשר:  אני מבקש שתבחנו את עצמכם, למרות שזה לחזור בכם ממה שאתם עשיתם בעצמכם

יעקב אשר:  אבל יכול להיות שבשילוב הזה של הדברים עכשיו יש צורך לחשוב על הארכת תמ"א 38, אם היא יודעת לעשות דברים אחרים שהחלופות לא יודעות

יעקב אשר:  אם התקנות מביאות למצב שזה נותן את התשובות, אז לא צריך

חיים ילין: מה אכפת למישהו ששני הכלים האלה יעבדו בחפיפה חמש שנים או שלוש שנים, ואנחנו נלמד לעבוד עם 40/א

חיים ילין:  הרי 40/א נותנת יותר זכויות

חיים ילין:  אם אנחנו נראה שאנחנו מסוגלים לעבוד עם זה, אנחנו נעדיף את 40/א

תדמור עציון: 40/א לא נותנת זכויות בכלל

חיים ילין: סליחה, זה לא 40/א

חיים ילין:  אני מדבר על חלופת שקד

מאיר ברלין: 	 היתרון הגדול של תמ"א 38 הוא בכך שהיא מתמקדת בבניין בודד

תדמור עציון: וזה גם החיסרון הגדול שלה

מאיר ברלין: בסדר, אבל זה עובד

מאיר ברלין:  רבותיי, אנחנו מדברים על הצלת אנשים

יעקב אשר: אני מסכים איתך

יעקב אשר:  אני בעד התחדשות עירונית רחבה יותר

מאיר ברלין: גם אנחנו בעד

מאיר ברלין:  אל תהרגו את זה

יעקב אשר: אבל אם אנחנו מדברים עכשיו על תקנת חירום, אז תמ"א 38 היא באמצע

יעקב אשר:  היא בין האפשרות לבנות ממ"ד בלי שום דבר, סתם, לבין לבנות ממ"ד שאפשר לשלב בו כמה אלמנטים שמממנים לך את הממ"ד

קריאות: נכון

יעקב אשר: ויש חלופה גדולה יותר, שיכולה לשנות אזור

מאיר ברלין: נכון

יעקב אשר: אבל אז יש לך יותר מתנגדים, יותר בעיות עם החתימות

יעקב אשר:  בעיות כאלה ואחרות

מאיר ברלין: אישורי תכנון

יעקב אשר: אופיר, אני אגיע אליך, לא שכחתי אותך

יעקב אשר:       מירה סלומון, מה עמדת מרכז השלטון המקומי בעניין תמ"א 38?     

משה סולומון: אני מאוד מודה לך על האפשרות להגיב על זה, כי זה בהחלט נושא שהוא מאוד חשוב לנו

משה סולומון:  כפי שאדוני ציין, יש כאן סקאלה שלמה של כלים שניתנים

משה סולומון:  הכלי של הוספת מרחב מוגן בלבד, ללא שינויים נוספים, בפטור מהיתר, נמצא בצד האחד של הסקאלה

משה סולומון:  התחדשות עירונית במתחם שלם, במסגרת תוכנית שנערכת בוועדה מחוזית, נמצאת בצד השני של הסקאלה

משה סולומון:       באמצע היו שני כלים יותר גמישים

משה סולומון:  הכלי האחד היה תמ"א 38, שכפי שהסביר היועץ המשפטי למטה התכנון הלאומי, הוארך לרשויות שבהן יש - - -     

יעקב אשר: הלאה

יעקב אשר:  הוא הסביר טוב

יעקב אשר:  הלאה, מה הכלי השני?     

משה סולומון: החיסרון בכלי הזה שהוא לא נותן התייחסות נכונה לצורכי הציבור, שהתמ"א מעמיסה על אותה יחידת שטח

יעקב אשר: ולכן באיזה כלי את מעדיפה להשתמש?     

משה סולומון:  ולכן החלופה שנבנתה בחקיקה האחרונה, מה שנקרא חלופת שקד לתמ"א 38, זה הכלי שהוא יותר נכון לדעתנו

משה סולומון:  הוא מסדיר גם את הצורך התכנוני וגם את הצורך של הרישוי

יעקב אשר: הוא יותר נכון, אבל הוא יותר איטי ומגושם קצת יותר

קריאה: כמה פרויקטים כאלה היו? לא היו פרויקטים כאלה עד היום

משה סולומון: הוא חדש, בשונה מתמ"א 38 שנמצאת בשטח כבר עשור

משה סולומון:  וגם שם לא - - -     

יעקב אשר: טוב, שמענו את עמדת השלטון המקומי

משה סולומון: אי-אפשר לומר שיש הצלחה כבירה

משה סולומון:  בוודאי ובוודאי לא באזורים שבהם יש חשש מפני רעידות אדמה, שאלה אזורים פחות אטרקטיביים ליזמים

משה סולומון:  כאן מדובר בחלופה חדשה

משה סולומון:  כפי שנאמר בוועדה, יש תקנות שהן ממש על סף ההתקנה שלהן

יעקב אשר: תודה, מירה

יעקב אשר:  אני הבנתי

יעקב אשר:  אני מקצר, כי אני חייב תכף לסיים

משה סולומון: אני רק רוצה לומר עוד משפט אחד, אדוני

משה סולומון:  כאשר אתה מייצר תמריץ שכולל את שינוי המבנה, הוספת דירות והשבחה של הנכס, זה דבר שהוא יותר נכון, אבל הוא גם יותר מורכב ומסובך

משה סולומון:  כשאתה מצפה לעשות משהו ללא שינוי ואתה מצפה מהדיירים להוציא את הכסף מהכיס, זה משהו שאתה מייצר לו אומנם מסלול רישוי יותר קל, אבל יותר - - -     

יעקב אשר: אבל מסלול מימוני יותר קשה

משה סולומון: תודה, אדוני

יעקב אשר: 	אבל תמ"א 38 גם יודעת לתת את הפתרונות האלה

משה סולומון: 	 היא מייצרת יותר יחידות דיור, מייצרת יותר עומס על תשתיות קיימות

חיים ילין: זה באמת אסון נוראי, אסון לאומי – זה מייצר עוד יחידות

משה סולומון: אני לא התייחסתי לאסון

משה סולומון:  אני התייחסתי למורכבות תכנונית לעומת מורכבות - - -     

יעקב אשר: בסדר

יעקב אשר:  מירה, אני הבנתי

יעקב אשר:  הכול בסדר

יעקב אשר:      אופיר, אתה היית ג'נטלמן

יעקב אשר:  אל תפסיד בגלל זה

יעקב אשר:  אבל ממש בנקודות

אופיר אתגר: יש לי פה חמש נקודות

אופיר אתגר:  אני אומר אותן בקצרה

יעקב אשר: בדיוק

אופיר אתגר:  הסיפור של הוספת הממ"דים

אופיר אתגר:  כמו שאמרתי, נכניס אותם לטמפלט ונקצר את הזמנים של - - -     

יעקב אשר: אתם בשיג ושיח על זה, נכון?     

אופיר אתגר: כן

יעקב אשר: נחכה לתוצאות

יעקב אשר:  הלאה

אופיר אתגר:  העלויות האלה שאנחנו מדברים עליהן – 150, 250 – לדעתי בגלל המצב הנוכחי הספקים שלנו יעלו בקרוב את המחירים עוד יותר, אז אנחנו נפגוש פה מחירים יותר גבוהים

יעקב אשר: אגב, אני יכול להגיד לכם סקופ פה בוועדה? כדי שיהיה לכם מעניין ושתצאו בטח עם הרגשה מאוד טובה

יעקב אשר:  כמה המדינה הולכת לשלם כרגע על הפינויים של התושבים של אשקלון? כמה עולים פינויים, בתי מלון וכל הדברים האלה?     

מאיר ברלין: 20 מיליון?     

מיטל להבי: ליום אולי

יעקב אשר:  300 מיליון ש"ח, זה הצפי

מיטל להבי: למה? לחודש?     

יעקב אשר: לא יודע, זה הצפי

יעקב אשר:  אולי חישבו את זה לחודש וחצי, לחודש

יעקב אשר:  אני לא יודע

יעקב אשר:  נעשה להם הנחה, 250, אבל צריך להוסיף לכאן עוד כמה ערים

יעקב אשר:  כמה ממ"דים אפשר היה לבנות עם זה?     

אופיר אתגר: בדיוק

שירה ברנד: עשינו חישוב לגבי הצפון, זה יצא מיליארדים

אופיר אתגר: זאת בדיוק הנקודה שלי

יעקב אשר: אוקיי, אבל גם לא את הכול המדינה צריכה לממן

יעקב אשר:  אפשר לעשות דיפרנציאליות

יעקב אשר:  קודם כל לעשות באזורים מסוימים, ואז ללכת לפי המצב של האנשים

יעקב אשר:  כמו שיודעים לעשות עם כרטיסי מזון, לפי הנחה בארנונה

יעקב אשר:  אפשר ללכת על זה גם רוחבית, בכל הארץ

יעקב אשר:  בוודאי שאישה מבוגרת, קשישה עם פנסיה, לא תוכל לשלם על ממ"ד

יעקב אשר:  אבל אחרים כן יוכלו וייעשו את זה בשמחה, אם יקבלו איזשהו שיפוי קטן מהמדינה, איזה פוש של 10% או 20%

יעקב אשר:  הם יכנסו לזה

אופיר אתגר: שיהיה פה איזשהו מנגנון של הלוואת בלון לאיזושהי תקופה מאוד ארוכה ומשמעותית, כשהכסף הזה ישמש לבניית הממ"דים

אופיר אתגר:  אנחנו גם נגדיר את הבנייה של הממ"דים בהוראת שעה, לתקופה הזאת

אופיר אתגר:  אם אתה זוכר, אני דיברתי על זה בפעם הקודמת

יעקב אשר: כן

אופיר אתגר: כדי שאנחנו לא נמצא את עצמנו שוב פעם - -      

קריאה: בחוסר

אופיר אתגר: - - בפאצ'ים על גבי פאצ'ים של בנייה ממש לא יעילה

אופיר אתגר:      התקופה הזאת של הוראת שעה תגדיר לדיירים את הזמן שלהם לבחור יזם

אופיר אתגר:  היזם ייכנס במקומם, ישלים את הלוואת הבלון ויבצע את הפרויקט

אופיר אתגר:  לפרויקט הזה תהיה ודאות כלכלית וודאות תכנונית מעל לכל ספק

אופיר אתגר:  הוא ידע לאן הוא נכנס, ואז אנחנו גם נעזור כאן לענף

יעקב אשר: אוקיי

יעקב אשר:  נקודה נוספת?     

אופיר אתגר: הממ"ד חייב לכלול מטבחון ושירותים

יעקב אשר: בוא לא ניכנס לזה עכשיו

יעקב אשר:  כבר דיברנו על זה בדיונים אחרים

אופיר אתגר: זהו

יעקב אשר: מי נשאר לנו? אני רוצה לשחרר את מינהל התכנון

חגי קורח: אדוני היושב-ראש, בנושא תמ"א 38, קצר

חגי קורח:  רוב הבניינים הם לא במתחמי התחדשות עירונית

חגי קורח:  בלי הקלות לתמ"א 40/א/1 לא יהיה איפה לבנות את הממ"דים טכנית, כי רוב הבניינים בנויים ממש בקצה קווי הבניין

חגי קורח:  לכן חייבים את ההקלות לתמ"א 40, ביחד עם תמריצי תמ"א 38

חגי קורח:  זאת אומרת, לבנות בניין מכוח תמ"א 38 – הריסה, בנייה, חיזוק, אבל עם ההקלות ובעיקר עם קווי הבניין של תמ"א 40

חגי קורח:        דבר אחרון

חגי קורח:  לייצר רצף בין תמ"א 38 לתוכניות המחליפות

חגי קורח:  זאת אומרת שעד שתוכנית מחליפה לא תיכנס לתוקף, תמ"א 38 תישאר בתוקף

חגי קורח:  להאריך את המועדים מ-1 בפברואר

חגי קורח:  המועצה הארצית נתנה בהחלטה שצוינה את האפשרות להגיש תוכנית עד 1 בפברואר, ואם התוכנית תוגש אז התמ"א תוארך

חגי קורח:  אבל אנחנו במלחמה, אף אחד לא עובד, אז צריך להאריך

יעקב אשר: - - -     

גלעד ארדן: אפשר להגיש את התוכנית עד סוף פברואר

יעקב אשר: רק התוכנית? או גם ההחלטה?      

גלעד ארדן: התוכנית

יעקב אשר: אבל מי שלא החליט, לא יכול להגיש את התוכנית?   

גלעד ארדן: אם הם הגישו ואחרי זה החליטו שהם לא רוצים, הם יכולים לקבל החלטה שהם לא רוצים להאריך את התמ"א

יעקב אשר: אבל הפוך אי-אפשר?     

גלעד ארדן: נכון

גלעד ארדן:  עכשיו בגלל הנושא של הבחירות וגם בגלל המלחמה, כשיגיע המועד - - -     

יעקב אשר: זה נכנס לעניין של המועדים?      

גלעד ארדן: לא

גלעד ארדן:  אנחנו צריכים את ההחלטה של המועצה הארצית, וככל שנתקרב למועד - - -     

יעקב אשר: לא, אל תתקרב יותר מדי

גלעד ארדן: לא, לא מתקרב

מיטל להבי: מה זה נתקרב? יש עוד חודשיים-שלושה, אנשים צריכים לדעת

גלעד ארדן: נכון

יעקב אשר: אתה תגיע לשם

גלעד ארדן: אנחנו לא רוצים

גלעד ארדן:  לא קרוב מדי, אבל גם לא מוקדם מדי

גלעד ארדן:  רוצים לתת ודאות, אבל - - -     

חגי קורח: אין ודאות

חגי קורח:  אף אחד כרגע לא עושה שום דבר

יעקב אשר: שנייה

יעקב אשר:  אני חושב שאתם צריכים להתכנס להחלטה

גלעד ארדן: אנחנו על זה

גלעד ארדן:  אבל אנחנו גם צריכים לדעת מה קורה בנושא של הבחירות

גלעד ארדן:  זה גם מאוד רלוונטי

יעקב אשר: לכן אני אומר שיכול להיות שכל החלטה תהיה בסיס להחלטה הבאה, כשישתנו הדברים

גלעד ארדן: בסדר גמור

יעקב אשר: אבל לפחות כרגע תן להם את הוודאות, כי אנשים לא יעשו את זה ואז הם ייתקלו בבעיה

יעקב אשר:  אז גם אם אתה קובע, אתה קובע כרגע מועד ב', שיכול להיות שגם הוא ישתנה

יעקב אשר:  הפה שאסר הוא הפה שהתיר

חגי קורח: צריך לא לאפשר לוועדות המקומיות לבטל את התמ"א

חגי קורח:  אנחנו מבינים עד כמה זה חשוב

חגי קורח:  היום אף אחד לא מגיש תמ"א במדינת ישראל

יעקב אשר: אבל התמ"א בוטלה

גלעד ארדן: לא, שלא יוכלו לקבל החלטה שהם לא רוצים אחרי שהגישו

יעקב אשר: בגלל הדחייה

יעקב אשר:  אבל אם אתם דוחים, אז אין בעיה

יעקב אשר:  או שהם לא יוכלו - - -     

גלעד ארדן: כן, לשנות לגמרי את המתווה ההוא

גלעד ארדן:  זה כבר - - - 
 

יעקב אשר: אני הייתי נוגע במתווה הזה מלכתחילה, ויכול להיות שהייתי אפילו עושה איזשהו משהו, לוקח רכיבים של תמ"א 38 ומלביש אותם כאן

יעקב אשר:  אני לא יודע

יעקב אשר:  אבל יש לי כל הזמן תחושה שאנשים מכירים את הכלי הזה יותר ויותר

יעקב אשר:       אני קצת אצמד למה שאמר פה חיים: תשאירו מחסנית מזה, מחסנית מזה ומחסנית מזה, לפחות לתקופה הזאת

יעקב אשר:  אני לא יודע מה זה אומר

יעקב אשר:  להאריך תמ"א 38 זה אומר עוד פעם חקיקה?      

גלעד ארדן: לא, זה במועצה הארצית

גלעד ארדן:  אבל איפה שזה כבר פקע, יהיה יותר מסובך לעשות

יעקב אשר: אני שואל לגבי איפה שזה פקע

גלעד ארדן: זה יהיה מסובך

גלעד ארדן:  אבל ברוב המקומות שזה פקע, זה גם ככה לא היה רלוונטי

יעקב אשר: אני מבקש שתבחנו את העניין הזה

יעקב אשר:  יש לכם המון שיעורי בית, אני יודע

חגי קורח: אף אחד לא מגיש תמ"א במדינת ישראל, כי צריך להיקלט לתנאי סף עד פברואר

חגי קורח:  אף אחד לא יכול להיקלט לתנאי סף

חגי קורח:  אם לא תאריכו את זה בשנה, הכול ייעצר

חיים ילין: לשלוש שנים מינימום

יעקב אשר: רגע

יעקב אשר:  הינה, מתווכחים עכשיו אם זה לשנה או לשלוש שנים

יעקב אשר:  יש לך כבר שנה, שאתה מתווכח על שלוש?     

חיים ילין: חייבים ודאות

חיים ילין:  אי-אפשר

חיים ילין:  הליכי בנייה הם איטיים במדינת ישראל

יעקב אשר: אתה לא מבין שעכשיו אתה בוודאות אחרת – שאין כלום?     

חיים ילין: נכון

יעקב אשר: אתה רוצה ודאות? זאת הוודאות

יעקב אשר:  נרגעת עכשיו? אני לא

חיים ילין: שלוש

מאיר ברלין: למה לא תוכנית חומש?      

מיטל להבי: אהבתי את המשפט שלו, שעד שמשהו עובד במדינת ישראל, עשר שנים לוקח ללמוד אותו ואז משנים

מיטל להבי:  שמישהו יביא נתונים כמה תמ"א 38 עשו במדינת ישראל

יעקב אשר: אתם כבר חוגגים משהו שעוד אין לנו אותו ביד

יעקב אשר:  אני לא בטוח שזאת חגיגה

יעקב אשר:  התפקיד שלי הוא לתכלל את מה שאני שומע כאן

יעקב אשר:  אין לי דעה ברורה, כי לא שקלתי את הכול

יעקב אשר:  התחלתי היום בדרך, דיברתי קצת עם היועץ המשפטי שלי

יעקב אשר:  אבל יש לי תחושה

יעקב אשר:  אני מבקש שתחשבו על זה שוב, במיוחד בגלל המצב כרגע

יעקב אשר:      אל תשכחו דבר אחד: יש הרבה אנשים שירוצו מהר כדי לעשות את המיגונים, אפילו אם זה יהיה רק ממ"ד

יעקב אשר:  ואז גם תהרגו את האפשרות לעשות תוכנית להתחדשות עירונית וגם להתחדשות בניינית, כי מי שישקיע לא יעשה את זה

יעקב אשר:  שירה וגלעד, יכול להיות שצריכה להיות פה חשיבה אחרת

יעקב אשר:  מאוד יכול להיות

חיים ילין: אדוני, בבני ברק נראה ממ"ד על ארבעה גפרורים, כמו בסוכות

יעקב אשר: הינה, עכשיו בני ברק

יעקב אשר:  אני לא יודע איפה בני ברק נמצאת

יעקב אשר:  אני מגיע בערב, אני לא רואה אותה באור יום

יעקב אשר:      מינהל התכנון, אני מבקש

יעקב אשר:  זה יחזור אלינו

יעקב אשר:  אל תפחדו לחזור בכם ממה שעשיתם

יעקב אשר:  אני לא בטוח שלא נכון היום להשאיר את הכלים האלה

יעקב אשר:  אני רוצה לשחרר את מינהל התכנון, כי יש להם המון שיעורי בית

יעקב אשר:  מיצינו את כולם פחות או יותר, נכון? ואם לא, אנחנו ניפגש פה עוד

יעקב אשר:       תודה רבה לכולם

יעקב אשר:  אנחנו ניפגש בהמשך, לגבי אותם נושאים, ואני מקווה שבכל פעם נוריד כמה מהם ונתקדם